"Neću slavlje, već za decu zdravlje": Ovi gradovi su odustali od dočeka. Novac će ići na lečenje - Telegraf.rs\n29/12/19 | 07:05 ≫ 01:07\nIma mnogo dece kojima je upravo ovaj novac pomogao i na neki način sačuvao njihovo zdravlje, istakao je pomoćnik gradonačelnika\nMilione dinara, namenjene za proslave dočeka Nove godine, pojedine lokalne samouprave rešile su da preusmere na lečenje dece, što javnost već godinama unazad od njih traži. Nakon Požege, vatrometa i muzičkih zvezda odrekli su se i Vranje, Vršac, Novi Pazar, Šabac, a iako do dočeka brojimo sitno, moguće je da će se taj spisak produžiti.\n- Uvek se jave ti ljudi, na neki način dođu da se zahvale. Ima mnogo dece kojima je upravo ovaj novac pomogao i na neki način sačuvao njihovo zdravlje - istakao je pomoćnik gradonačelnika Vranja za zdravstvenu zaštitu Aleksandar Stajić.\nNeće slavlje na trgu Foto: Tanjug/Filip Krainčanić\n- Pre svega za decu bez roditeljskog staranja, gde ćemo kupiti poklon paketiće i po jednom detetu uplatiti po 10 hiljada dinara - izjavio je gradonačelnik Novog Pazara Nihat Biševac.\nPožega se odrekla dočeka Foto: Wikipedia/NMedjedov\nPojedini Zaječarci smatraju da bi 2 miliona dinara, namenjenih za Amadeus bend, bolju svrhu našlo u lokalnom porodilištu.\nU Subotici peticija je dobila naziv "Budimo humani – Nova godina za Novi život". U peticiji, koja kruži društvenim mrežama, pokretači navode da život njihovih sugrađana zavisi od donatora i SMS poruka, te traže od nadležnih da otkažu koncert Goce Tržan i javno slavlje.\n– Vlast u Subotici bi na ovaj način pokazala primer i drugim lokalnim samoupravama da učine isto, da se za novogodišnju noć odreknu zabave, pokažu humanost i pomognu onima koji imaju samo jednu želju, da prežive - navodi se u peticiji.\nNovac će u mnogim mestima biti preusmeren na decu Foto-ilustracija: pixabay.com\nJedno udruženje građana iz Apatina organizovaće u nedelju 29. decembra potpisivanje peticije koja nosi naziv "Neću Boru i slavlje, hoću za decu zdravlje“, a povodom najavljenog nastupa Riblje Čorbe. Potpisi će se prikupljati na apatinskoj pijaci u vremenskom periodu od 9 do 12 sati, gde će biti postavljen štand udruženja.\nCilj ove peticije je ukazivanje na neracionalno trošenje sredstava budžeta Opštine Apatin. Od lokalne vlasti ćemo zahtevati da otkažu proslavu Srpske Nove godine, a da se sredstva namenjena za tu svrhu preusmere na potrebe lečenja dece iz Opštine Apatin obolelih od retkih i teških bolesti, navodi se u saopštenju.\nOtišla je na pedikir, a njena inspiracija će vas potpuno zgroziti\n30. decembar 2019 | 23:49\n29. decembar 2019 | 21:31\n29. decembar 2019 | 17:05\nMoj Šabac ❤


Tegeltija ne krije svoje očito nezadovoljstvo sa izborom Ahmetovića\nMilan Tegeltija, savjetnik člana Predsjedništva Bosne i Hercegovine Milorada Dodika, komentarisao je na Twitteru izaslanika njemačkog Bundestaga za Zapadni Balkan Adisa Ahmetovića koji je u njemačkom Bundestagu inicirao razgovor o Bosni i Hercegovini.\nTegeltija ne krije svoje očito nezadovoljstvo sa izborom Ahmetovića jer, prema njegovim riječima i Njemačka s njim “rizikuje”.\n– Njemačka rizikuje da sa Adisom Ahmetovićem kao specijalnim izaslanikom za zapadni Balkan, koji je jasno deklarisan kao Bošnjak dovede u pitanje percepciju objektivnosti ukupne Njemačke vanjske politike u BIH kod svih drugih naroda na zapadnom Balkanu – napisao je Tegeltija.\nNjemačka rizikuje da sa Adisom Ahmetovićem kao specijalnim izaslanikom za zapadni Balkan, koji je jasno deklarisan kao Bošnjak) dovede u pitanje percepciju objektivnosti ukupne Njemačke vanjske politike u BIH kod svih drugih naroda na zapadnom Balkanu. https://t.co/HfDRfO1ULf\n— Милан Тегелтија (@Milan_Tegeltija) March 30, 2022\nPodsjetimo, u Bundestagu će se u srijedu, 6. aprila 2022. godine održati dogovorena rasprava o 30. godišnjici početka rata u Bosni i Hercegovini na inicijativu Ahmetovića koji je poručio da se “stabilnost i budućnost Evrope mogu osigurati samo jakom, demokratskom jugoistočnom Evropom”.\n– U vrijeme kada Rusija, zajedno s dijelovima političke elite u Bosni i Hercegovini, također pokušava potkopati Dejtonski mirovni sporazum na ovim prostorima, posebno mi u Njemačkoj moramo ispuniti svoju odgovornost i spriječiti dalje pokušaje destabilizacije- kazao je Ahmetović.


Najveći sindikati upozoravaju Makrona, sutra demonstracije\nM. K. 7. maja 2017. 22:35\nNajveći francuski sindikati uputili su večeras upozorenje povodom pobede Emanuela Makrona na predsedničkim izborima u toj zemlji, a jedan od njih je pozvao da se sutra održe demonstracije, prenosi Rojters.\nNavodi se da je Francuska demokratska konfederacija rada (CFDT), najveći sindikat u Francuskoj, saopštenjem pozdravio Makronovu pobedu, ali i naveo da je rezultat (ultradesničarskog) Nacionalnog fronta i dalje previsok.\n„Sada, svi nemiri koje je ovim glasanjem izrazio deo biračkog tela mora da se čuju. Osećanje obespravljenosti, nepravde, pa čak i napuštenosti prisutno je među velikim brojem naših građana. CFDT poziva Emanuela Makrona da ne bude gluv na ovaj očaj“, stoji u saopštenju ovog sindikata.\nRojters prenosi da je Generalna konfederacija rada (CGT), za koju navodi da je jedan od militantnijih sindikata u Francuskoj, pozvao na demonstracije sutra, 8. maja, kako bi se protestom protiv „liberalnih“ ekonomskih politika obeležio početak Makronovog predsedavanja.\nSukob policije i demonstranata u centru Pariza, zatvorene škole, ne…\nIzlaznost u drugom krugu predsedničkih izbora u Francuskoj do 15 sati je bila 65,30 odsto, saopštilo je francusko Ministarstvo unutrašnjih poslova.\nTo je manje nego 2001.godine kada je za taj period izlaznost iznosila 71,96 ili 2007. – 75,11.\nPutin će raditi „na daljinu“ najmanje još…


Danijel Jovanović protiv dnevnog lista "Press" - Savet za štampu\nda je objavljivanjem nepotpisane fotografije uz tekst „Romeo i Julija“ 7.9.2012. godine dnevni list „Press“ prekršio odredbe člana 1, odeljka VIII Kodeksa novinara Srbije, koje propisuje obavezu poštovanja autoskih prava i obavezu navođenja izvora, ukoliko je dobijeno odobrenje za reprodukciju sadrđaja iz drugih izvora.\nObavezuje se „Press” da, na osnovu člana 11. Poslovnika o radu Komisije za žalbe, objavi ovu odluku komisije.\nŽalbu Savetu za štampu podneo je Danijel Jovanović, autor fotografije koja je, uz tekst „Englesko – romska ljubavna kombinacija“, 8.8.2012. godine objavljena na veb sajtu „Ugradu.info“. On je naveo da je „Press“, fotografiju objavio bez njegovog potpisa, kao i da dozvolu za to nije dobio ni od njega ni od vlasnika sajta.\nU odgovoru redakcije, novinarka lista ”Press” Slađana Stevanović navela je da je spornu fotografiju dobila od vlasnika, odnosno urednika sajta i objavila je uz njegovu dozvolu, kao i da nije ni znala ko je autor fotografije, pošto ona ni na sajtu ”ugradu.info” nije bila potpisana.\nSam vlasnik sajta Dušan Petrić istakao je da svi loklani mediji i dopisinici iz Valjeva mogu slobodno da koriste sve sadržaje objavljenje na sajtu. On je objasnio da je dopisnici ”Pressa” fotografija dostavljena indirektno, preko dopisnika ”Blica”, te da ni on ni novinarka ”Pressa” nisu znali da fotografiju nije napravio zvanični fotograf sajta.\nČlanovi Komisije su se o ovom slučaju praktično već izjasnili na prethodoj sednici kada je razmatrana žalba autorke teksta „Englesko – romska ljubavna kombinacija“, i tada zaključila da je „Press“ imao obavezu da navede izvor fotografije, zbog čega ponovno obraćanje Komisiji sa istim zahtevom smatra izvesnom zloupotrebom prava građana na žalbu.\nTakođe, Komisija je ocenila da, s obzirom da Danijel Jovanović nije potpisan ni na sajtu na kojem je fotografija prvi put objavljenja, ”Press” nije mogao ni znati da je on autor fotografije, pa samim tim ni tražiti od njega dozvolu za objavljivanje. Zbog toga, po oceni članova Komisije za žalbe, Kodeks novinara Srbije nije prekršen u odnosu na podnosioca žalbe.\nMeđutim, imajući u vidu odredbe člana 1, odeljka o poštovanju autorstva, a posebno smernicu u kojoj se izričito kaže da ”fotografije moraju da budu potpisane imenom i prezimenom autora ili vlasnika fotografije”, Komisija smatra da je list ”Press” morao navesti da je fotografija preuzeta od redakcije ”Ugradu.info”.\nZbog svega navedenog, Komisija za žalbe je jednoglasno odlučila da je „Press” time što nije naveo izvor objavljenje fotografije prekršio odredbe Kodeksa novinara Srbije i naložila listu da ovu odluku objavi.


Naučne studije pokazuju da prisustvo kućnog ljubimca pozitivno utiče na odrasle i decu, i na njihovo oporavljanje od astme i ekcema, rečeno je juče na tribini o značaju pasa i ostalih kućnih ljubimaca za zdravlje dece. Dermatolog Gorana Isailović navela je da rezultati istraživanja na medicinskom fakultetu u Bostonu i Sinsinatiju, objavljeni u stručnoj literaturi 2010. godine, pokazuju da pas može biti koristan u ublažavanju simptoma dečjeg ekcema. Prema njenim rečima, deca iz seoskih sredina ređe imaju astmu nego deca u gradu upravo zato što su više izložena kontaktu za većim brojem životinja. Profesor na beogradskom Veterinarskom fakultetu Nikola Popović je kazao da naučna istraživanja u više zemalja, među kojima je i Japan, pokazuju da kućni ljubimci mogu biti korisni za zadovoljavanje nekih psiholoških potreba ljudi, ali i za umanjivanje stresa, od koga danas pati veliki deo populacije u celom svetu. "Deca koja imaju kućog ljubimca često imaju više samopouzdanja, mogu bolje razviti empatiju i ubrzati proces jezičke komunikacije" rekao je Popović. On je naveo rezultate istaživanja prema kojima je stepen anksioznosti manji kod odraslih koji imaju kućnog ljubimca i zaključio da odnos sa ljubimcem može da kompenzuje frustracije pruzrokovane potiskivanjem psiholoških potreba, među kojima su neposredna komunikacija, dodirivanje i iskrenost u manifestacijama osećanja.\nOlovke unapredjuje znanje .Uskoro ce biti postavljeno jos iznanadjenja.


Spuštene zavese na dvanaestu Nušićijadu (VIDEO) – Info LIGA\nSpuštene zavese na dvanaestu Nušićijadu (VIDEO)\nby infoLIGA · 30/08/2021\nKoncertom grupe Valentino spustene su zavese na dvanaesti festival kulture, smeha i humora,ivanjičku Nušićijadu. Ovom lepom srpskom varošicom tokom festivalskih dana prodefilovali su glumci, satiričari, retoričari, muzičari i gosti iz čitavog regiona. Vesela publika odolela je i kiši koja je ispratila nastupe Lene Kovačević, Tijane Bogićević i grupe Tropiko. Predfestivalski dan obeležila je Svečana akademija posvećena sedamdesetogodišnjici pozorišne kulture u Ivanjici a dodeljene su i nagrade zaslušnim pojedincima. Nakon toga usledio je sjajan koncert Dejana Petrovića.\nfoto: Nemanja Mirković\nVeče koje će Nušićevci dugo pamtiti priredili su ansambl OLD HAT ORCHESTRA , pijanistkinja opere Narodnog pozorišta, Nevena Živković, estradni umetnik Dušan Svilar, sopran, prvakinja opere Nardonog pozorišta Senžana Savičić – Sekulić i prvak drame Narodnog pozorišta, Nebojša Dugalić. Uz jutarnju kafu predstavio se i kvartet ’’Maestre’’.\nfoto: Ivan Ipe Petrović\nZa predstave narodnih pozorišta iz Prištine i Novog Sada, Ženidbu i Autobiografiju tražila se karta više, dok je Amatersko pozorište iz Ivanjice ostavilo sjajan utisak izvođenjem Nušićevog dela ’’Naša deca’’.\nPubliku su do suza nasmejali glumci PULS tuatara u komediji ‘’Dok bude love biće i para’’ kao i sjani Sandra Bugarski i Vladan Savić u kabare predstavi ‘’Neka bude šta bude, samo da je muško’’.\nU akademskom delu programa učestvovali su ivanjički stvaraoci, retoričari iz čitavog regiona, satiričari i likovni umetnici.\nNušićijadu je ponovo ukrasila Dečija scena koja je tokom festivalskih dana bila prepuna razdragane dečiće, animatora, glumaca a predvodio je Nušićev naslednik.\nUprkos otežanim uslovima pod kojima je održan ovogodišnji festival, organizatori Nušićijade zdovoljni su posetom i dobrom atmosferom koja je vladala Ivanjicom prethodnih dana.\nVladika Justin na slavi crkve u Devićima (VIDEO)\nNa spomen obeležje poginulim vojnicima i policajcima položeni venci (VIDEO)\nOd sutra počinju da važe nove mere-evo šta će sve biti zatvoreno i ko će na online nastavu\nNext story Prodaja stanova na ekskluzivnoj lokaciji u centru Ivanjice\nPrevious story Još jedno igralište za decu, ovaj put u Radaljevu (VIDEO)


Užice: Produžen rok za prijavljivanje na konkurs za izbor najlepšeg dvorišta - Portal Pasaž\nUžice: Produžen rok za prijavljivanje na konkurs za izbor najlepšeg dvorišta\nPosted: 3. jula 2019. u 19:58 / by Mirjana Milićević / comments (0)\nZbog malog broja prijavljenih učesnika Grad Užice je produžio rok za prijavljivanje na Konkurs za izbor najlepšeg dvorišta.\nNovi rok za prijavljivanje na Konkurs je do 12.jula 2019. godine.\nKonkurs je raspisan u kategorijama: najlepše uređeno privatno dvorište, najlepši balkon-terasa, najuređeniji prostor oko više porodičih stambenih objekata.\nSvi zainteresovani mogu se prijaviti radnim danom u prostorijama Odeljenja za zaštitu životne sredine i održivi razvoj Grada Užica, Petra Ćelovića bb (šarena sala) i na e-mail adresu ekologija@uzice.rs. U prijavi navesti ime i prezime vlasnika, adresu, broj telefona, kategoriju za koju se prijavljuje i priložiti tri fotografije dvorišta (balkona).\nPravo učešća na konkursu imaju svi stanovnici Grada Užica koji ranije nisu nagrađivani.\nDodatne informacije zainteresovani mogu dobiti na telefon 592-421.\nM. M. / Izvor: Grad Užice, saopštenje za javnost


Ovako su naše TV zvezde izgledale pre brojnih ESTETSKIH INTERVENCIJA! – Ženski kutak\nPravo lice naših zvezda, bez filtera, filera i pre estetskih korekcija!(FOTO)\nDa li je estetska hirurgija postala imperativ, ukoliko želite da napredujete u kerijeri ili prosto da vas okolina smatra „lepima“?\nEstetska hirurgija postala je jedna vrsta „nove normalnosti“, pogotovo ukoliko se bavite bilo kojom vrstom javnog posla. Pod tim podrazumevamo glumice, pevačice, influenserke, voditeljke…sve one dame koje, na određeni način postavljaju standarde lepote. Ali, da li je nešto zaista lepo ako je lažno, tj ako je lažno u meri da je osoba promenila toliko toga na sebi – da više zapravo i nije osoba koja je bila pre intervencija.\nTakvih je slučajeva na našoj estradnoj sceni puno i mi smo već pisali o tom fenomenu, koji nažalost utiče veoma negativno na mlade devojke, koje se poistovećuju i upoređuju sa svojim idolima sa TV ekrana i društvenih mreža i tim nerealnim i nedostižnim standardom lepote, koje javne ličnosti plasiraju.\nVeć smo rekli da su najveće „žrtve“ estetke hirurgije pevačice, starlete, rijaliti zvezde, ali sve više su to i TV lica – voditeljke i novinarke, koje su poslednjih godina podlegle masovnom trendu korekcija fizičkog izgleda.\nVoditeljka Nikolina Pišek foto: Printscreen/YouTube/Trending\nAli, upravo iz raloga koji smo naveli, a to je da čitava generacija mladih devojaka i žena teži nekom standardu lepote koji je za njih (pre svega fanansijski) nedostižan, želeli smo da pokažemo da nije sve baš tako kako SADA izgleda.\nNaime, neke od naših napoznatilih voditeljki i novinarki, drastično su promenile svoj izgled tokom godina. Neke od njih važe za fatalne lepotice danas, i predstavljaju sinonim lepote. Ali, sve to je nakon (ne zanamo kojeg broja) estetskih intevencija i verovatno velike količine novca koje su uložile u svoj fizički izgled. Da li je u pitanju lični osećaj da je neophodno promeniti sebe na bolje ili su takvi potezi doprineli da njihove karijere krenu uzlaznom putanjom, ne znamo, ali najpre će biti da je u pitanju kombinacija jednog i drugog.\nDa ne shvatite pogrešno, svako imam pravo da sebe menja na bolje i koriguje ono što mu na svom licu i telu smeta i stvara manjak samopuzdanja, ali je pogrešno da se takav izgled tretira kao standard bez koga će uspeh u karijeri izostati ili će se osobe koje nemaju idealno simetrične crte lica, savršene grudi, prćast nos, napućene usne i veščku boju očiju, osećati manje vrednima.\nU videu koji je pripremio Trending, pogledajte kako su izgledale neke od našin najpoznatijih TV zvezda pre estetskih korekcija, a kako izgledaju danas, pa sami proceninite kolika je razlika u pitanju.\nPovezane vesti:estetske operacije, Featured, poznate dame


SDA: Kukić, Radončić i Bh. blok pokušavaju doći na vlast protivno Ustavu i zakonima TK\nObjavljeno: 31.12.2020. u 16:30\nPokušaj dijela političkih stranaka (PDA, SDP, NS i SBB) da na nezakonitoj sjednici preuzmu vlast u Tuzlanskom kantonu predstavlja udar na ustavni poredak na što moraju reagirati pravosudne institucije. Očekujemo da Tužilaštvo Tuzlanskog kantona odmah reagira, kako bi se izbjegle dalekosežne posljedice.\nPoštujući procedure utvrđene u Poslovniku o radu Skupštine TK, predsjedavajući Žarko Vujović je sazvao javnu i zvaničnu sjednicu Skupštine na kojoj se nije pojavio dio zastupnika, a onda je stigla informacija da su navodno ti zastupnici organizirali „svoju“ sjednicu. Osim što predstavlja izigravanje procedura, riječ je i o izuzetno opasnom pravnom nasilju.\nAko bi se ovakva praksa prihvatila, onda bi svako imao pravo da se, bez obzira na Ustav i zakone, na skupštinskom hodniku proglasi vlašću, što vodi ka anarhiji.\nOvakvim igrama dovode se u pitanje temeljni ustavni odnosi unutar Tuzlanskog kantona i ugrožava se normalno funkcionisanje Kantona, uključujući plate i naknade budžetskih korisnika, što može imati vrlo ozbiljne implikacije.\nNiko, pa ni Kukić, Radončić i Bh. blok, nema pravo da, u pokušaju preuzimanja vlasti, krši Ustav i zakonske procedure, te da to radi preko leđa građana i ljudi koji pošteno zarađuju svoje plate. Pozivamo navedene političke subjekte da se vrate u okvire Ustava i zakona, pa ako žele pokušati da preuzmu vlast neka to urade kako zakon nalaže, jer drugačije je nemoguće.\nU Zvorniku završena izgradnja 9 kuća povratnicima po sistemu "ključ u ruke"


Održavanje javne rasvjete – Energo\nPod održavanjem javne rasvjete podrazumijeva se briga o objektima i uređajima javne rasvjete radi osiguranja kontinuirane i nesmetane funkcije rasvjete javnih površina, javnih cesta koja prolaze kroz naselja i nerazvrstanih cesta.\nOdržavanje javne rasvjete na području grada Rijeke i općine Čavle Energo d.o.o. obavlja pomoću dva specijalizirana vozila sa hidrauličnim platformama visine 14 m i 20 m te jednim kombi vozilom uz sav potreban alat i rezervne dijelove. Na poslovima održavanja rade 3 ovlaštene ekipe elektromontera u dvije smjene.\nInformacije o kvarovima na javnoj rasvjeti i njihovoj lokaciji prikupljaju se dojavom građana na dežurni telefon (0800 301 300) sa automatskom tajnicom koji je u funkciji 24 sata, slanjem obavijesti putem on-line obrasca te redovitim obilascima i pregledom stanja funkcionalnosti instalacije javne rasvjete od strane radnika održavanja.\nKvar prijavljujem na prostoru\nGrada RijekeOpćine Čavle\nLokacija kvara (npr: u Ulici Pod lipom, kod kućnog broja 35, nasuprot kafića „Uzdravlje“)\nVaša e-mail adresa (za kontakt)\nObjašnjenje računa za toplinsku energiju


Šabački parlament je ogledalo demokratičnosti - Glas Podrinja\nGODIŠNjA KONFERENCIJA PREDSEDNIKA SKUPŠTINE GRADA ŠAPCA\nŠabački parlament je ogledalo demogratičnosti i mesto na kom svi odbornici koriste jednako pravo na zasutupanje svojih stavova, izjavio je predsednik Skupštine grada Šapca, Nemanja Pajić\nRad lokalnog parlamenta tokom 2019. godine bio je tema godišnje konferencije predsednika Skupštine grada Šapca, Nemanje Pajića, održane početkom ove godine u Gradskoj kući. Pored predsednika gradske Skupštine medijima se ovom prilikom obratio i sekretar Zlatko Ranković.\n-Šabački parlament je ogledalo demokratičnosti i mesto na kom svi odbornici koriste jednako pravo na zasutupanje svojih stavova, izjavio je ovom prilikom predsednik Skupštine grada Šapca, Nemanja Pajić i dodao:\n-Mislim da smo od atmosfere koja je vladala na konstitutivnoj sednici, a koja je po mom mišljenju bila neprihvatljiva, uspeli da stvorimo demokratične, parlamentarne uslove za rad, najvišeg zakonodavnog tela u gradu. O tome svedoči i aktivno učešće jednog broja odbornika u radu svake sednice, odnosno u statistici javljanja imamo i podatak da je na nekim sednicama bilo i više od 20 javljanja pojedinih odbornika.\nGovoreći dalje o atmosferi sa zasedanja gradskog parlamenta, predsednik Skupštine grada Šapca ističe i da je on kao predsedavajući nastojao da svakom od svojih kolega obezbedi jednake uslove za rad, dok je svako od njih birao način na koji će zastupati građane i predstaviti svoje ciljeve i uverenja.\nOd bitnih odluka, Nemanja Pajić je apostrofirao usvajanje budžeta za 2020. godinu u zakonskom roku, ističući da i ovaj budžet predstavlja nastavak odgovorne politike prema gradu, jer pokazuje odgovornost prema obrazovanju, socijalnoj zaštiti, kao i daljem razvoju infrastrukture i unapređenju uslova života građana.\n-Skupština je pored redovnog rada, koji podrazumeva usvajanje programa poslovanja javnih preduzeća, kao i izveštaje o njihovom radu, usvojila i niz drugih važnih odluka. Napomenuo bih da smo na jednoj od hitnih sednica pružili podršku inicijativi meštana Štitara o izmeštanju trase Državnog puta I B reda Šabac-Loznica. Verujem da smo na ovaj način doprineli konačnoj odluci i izmeni trase ovog puta, što je važno za naše sugrađane, jer zastupanje njihovih interesa i jeste naš primarni zadatak- rekao je Pajić i govoreći o važnim odlukama napomenuo i davanje skupštinske saglasnosti za realizaciju projekta „Znanje o jagodičastom voću za bolji život“, kojim su obezbeđena sredstva za podsticanje proizvodnje jagoda u Goraždevcu i drugim srpskim selima u okolini Peći.\nIz rada Skupštine u protekloj godini, Pajić je izdvojio i usvajanje važnih strateških dokumenata, među kojima je i Strategija razvoja ljudskih resursa, što je prvi dokument ove vrste i jedan od preduslova za dalji planski razvoj grada i korišćenje sredstava iz fondova EU.\nNa kraju izlaganja, predsednik Skupštine grada Šapca se zahvalio svim odbornicima koji su učestvovačli u radu skupštine prošle godine i dali svoj doprinos razvoju parlamentarizma u Šapcu.\n-Važno je da na početku ove, izborne godine, još jednom pozovem sve na odgovornost u radu. Želim da svima uputim apel da se u političkom životu ponašamo odgovorno, zastupajići interes građana i predstavljajući svoje ideje. Na građanima je da to prepoznaju i vrednuju- poručio je Nemanja Pajić.\nSekretar gradske Skupštine Zlatko Ranković, uputio je novinare ovom prilikom u prošlogodišnju statistiku i izneo sledeće podatke.\n-Tokom 2019. godine lokalni parlament je zasedao 11 puta. Održano je 7 redovnih i četiri hitne sednice. Najduže, nepunih 12 sati, se radilo 4. septembra prilikom 34. sednice, dok je najefikasnija sa 36 donešenih odluka bila 31. sednica održana 26. juna- istakao je Ranković.\nU ovom sazivu, odnosno u prptekle tri i po godine, gradski odbornici zasedali su 38 puta, i doneli više od 800 odluka.\nU februaru 2019. godine, Skupštinu je zbog prerane smrti napustio Began Cicvarić. Na njegovo mesto i mesto Vladana Krasavca, koji je postao načelnik Mačvanskog upravnog okruga došli su novi odbornici: Jelena Pavlovići Rodoljub Jokić.\nKupovina „Zorka Standarda“\nOdbornici Skupštine grada su u septembru usvojili odluku o promeni osnivačadruštva „Zorka Standard“ DOO Šabac, te je za osnivača, nakon kupovine iz stečaja upisan Grad Šabac, umesto ranijeg „Farmakoma MB“.\nKoncesioni akt o poveravanju prevoza\nAprila meseca, na 30. sednici usvojen je Predlog kocesionog akta za poveravanje obavljanja delatnosti gradskog-prigradskog prevozaputnika na teritoriji grada Šapca i Odluke o dodeli naknade za pružanje usluga javnog linijskog prevoza putnika u gradskom i prigradskom saobraćaju. Saglasnost na Predlog koncesionog akta, dala je i KOmisija za javno-privatno partnerstvo Vlade Republike Srbije.


Trening vršnjačkih edukatora "Virtuelno postaje stvarnost" » Virtuelno postaje stvarno(st)Virtuelno postaje stvarno(st)\nDvanaest mladih ljudi, predstavnika lokalnih Kancelarija za mlade iz Sombora, Zrenjanina, Zaječara, Novog Pazara, Blaca i Užica, uspešno su završili trening za vršnjačke edukatore na temu zaštite ljudskih prava na internetu, on-line borbe protiv diskriminacije, govora mržnje i zlostavljanja u virtuelnom svetu.\nTokom četvorodnevnog treninga, obučeni su da budu promoteri odgovornog korišćenja interneta. Tokom treninga, kroz različite kreativne i interaktivne radionice, budući vršnjački edukatori su imali prilike da čuju o različitim temama u vezi sa socialnim mrežama, ljudskim pravima na internetu, metodima komunikacije, kao i sa metodima sprovođenja radionica, javnog nastupa, kreiranja plana radionica i promocije kampanje. Naredna aktivnost vršnjačkih edukatora je organizacija radionica u periodu od 1. do 20. novembra 2012. u srednjim školama pomenutih gradova.\nTrening je sproveden kao deo projekta “Virtuelno postaje stvarnost”, koji je podržan od strane Evropske omladinske fondacije Saveta Evrope i Ministarstva omladine i sporta Republike Srbije.


Rijaliti Dvor Srbija kreće od 16. januara!\n18.12.10 | Dvor Rijaliti Šou Srbija TV\nPosle tri sezone licencnog rijalitija "Farma" , televizija "Pink" je rešila da se uzda u sopstvenu produkciju i osmislila je svoj koncept pod nazivom "Dvor". Ovim potezon vlasnik Željko Mitrović je uspeo da izbegne plaćanje velike sume novca stranom vlasniku prava, ali takođe ima potpuno odrešene ruke po pitanju prilagođavanja samog šoua njihovim potrebama.\nSama lokacija objekta , odnosno Dvora nalazi se kod Pinkovog studija u Šimanovcima. Izgradnja je već uveliko u toku, a ne sumnjamo da će biti na nivou najvećih svetskih projekata ovog tipa. Razlika od samo desetak dana od završetka Farme do početka novog šoua je možda prekratka jer publika je prezasićena rijalitija i ovdašnjih VIP-ovaca.\nSam koncept šoua se smišljen da postoji jasna hijearhija između samih učesnika. Oni će se deliti na razne funkcije koje su postojale na dvorovima, od sluge, dvorske lude, pa sve do kralja i kraljice. Još nam nije poznato da li će funkcije biti stalne ili će se u određenom vremenskom periodu menjati. Što se tiče imena učesnika, pominju se mnoge zvezde dosadašnjih sezona VIP rijalitija, ali možda je ipak najbolje da budu sveža lica, ako ih naše malo VIP tržište još uvek može ponuditi.\nPročitajte i ostale vesti o rijalitiju "Dvor".


Održana tribina Novi Sad 1748-2018 – Od Petrovaradinskog šanca do Evropske prestonice kulture | RADIO DELTA PORTAL\nOdržana tribina Novi Sad 1748-2018 – Od Petrovaradinskog šanca do Evropske prestonice kulture\nTribina „Novi Sad 1748-2018 – Od Petrovaradinskog Šanca do Evropske prestonice kulture“ održana je u Istorijskom arhivu Novog Sada u organizaciji Centra za društvenu stabilnost.\nGradonačelnik Novog Sada Miloš Vučević, kao jedan od govornika na tribini, naglasio je da Novi Sad uspeva, tokom nešto manje od tri veka, da spaja na prvi pogled nespojivo. Kako je rekao, Novi Sad predstavlјa multinacionalnu, multikonfensionalnu i multikulturalnu sredinu koja, kao Srpska Atina, neguje snažan nacionalni identitet, i kombinacija tih vrednosti daje kvalitet Novom Sadu.\nDirektor Zavoda za zaštitu spomenika kulture Novog Sada Siniša Jokić ocenio je da su ovakve tribine model komunikacije između struke, vlasti i građana u kojoj se izražava značaj kapitalnih događaja za Novi Sad. On je naglasio da je važno sagledati šta je Novi Sad prošao da bi postao slobodan kralјevski grad u smislu političke, društvene, duhovne i ekonomske samostalnosti, posebno zbog toga što su decentralizacija i jačannje lokalne samouprave procesi za koje se danas zalaže Evropa.\nIstoričar Srđan Graovac u ime organizatora Tribine rekao je da je 2018. godina velikih jubileja odnosno da se navršava 270 godina od kako je Novi Sad stekao status slobodnog grada, 170 godina od kada je proglašena Srpska Vojvodina i 100 godina od proglašenja prisajedinjenja Vojvodine Kralјevini Srbiji. Kako je ocenio, Tribina je dobra prilika da se osim istorijskog konteksta, sagledaju aktuelni izazovi i perspektive Novog Sada.\nNamera organizatora je da građanima Novog Sada, kao i široj javnosti u zemlјi ponude odgovore na uvek aktuelna pitanja koja se odnose na karakter istorijskih, političkih, kulturoloških i socioloških okolnosti koje su uslovile identitetski, duhovni i urbanistički razvoj gradskog naselјa , dok je cilј tribine i poseban osvrt na činjenicu da je Novi Sad oplemenjen i prestižnim titulama Omladinske i Evropske prestonice kulture za 2019. i 2021. godinu.\nPrethodni članak“Festival ljubavi” od 1 do17. februara u Novom Sadu\nSledeći članakPojedine ulice u gradu , u Bukovcu i Čortanovcima danas bez struje


Tuča na mirovnim pregovorima u Jemenu (video) - 19.06.2015, Sputnik Srbija\nTuča na mirovnim pregovorima u Jemenu (video)\nIncidenti su izbili na pres-konferenciji koju su održavale jemenske snage Huta u Ženevi, u Švajcarskoj. 19.06.2015, Sputnik Srbija\n22:39 19.06.2015 (Osveženo: 18:51 25.10.2016)\n© AFP 2021 / FABRICE COFFRINI Predstavnik Južnog Jemena gađa cipelom članove delegacije ustanika tokom sukoba na pres-konferenciji povodom mirovnih pregovora o Jemenu u Ženevi\nIncidenti su izbili na pres-konferenciji koju su održavale jemenske snage Huta u Ženevi, u Švajcarskoj.\nTokom pres-konferencije koja je održana u Švajcarskoj povodom mirovnih pregovora o Jemenu, izbila je tuča među pristalicama sunita i Huta.\nRazgovor je prešao u nasilje kada su delegaciju Huta članovi suprotstavljene frakcije verbalno napali, uzvikujući im uvrede poput „psi“ i „kriminalci“.\nTakođe su se čule optužbe o „ubijanju dece u južnom Jemenu“.\n© AFP 2021 / FABRICE COFFRINI Incidenti na pres-konferenciji povodom mirovnih pregovora o Jemenu u Ženevi\nIncidenti na pres-konferenciji povodom mirovnih pregovora o Jemenu u Ženevi\nEl Huti je, međutim, ostao pribran tokom cele situacije.\nUskoro je nasilje eskaliralo kada su demonstranti napali simpatizere Huta. Na kraju su napadači isterani napolje.\nNakon toga je usledila tuča, javljaju mediji. Sve je počelo kada je šefa delegacije Huta — Hamzu el Hutija — napala žena koja ga je gađala cipelom.\nInače, mirovni pregovori o Jemenu danas su završeni bez postizanja sporazuma i datuma za održavanje nove runde pregovora, izjavio je u Ženevi ministar spoljnih poslova jemenske vlade u egzilu Rijad Jasin.\nArapska koalicija obnovila vazdušne udare na Jemen\n18 Maj 2015, 11:46\n„Nažalost, delegacija Huta nam nije dopustila da ostvarimo napredak kakav smo očekivali“, izjavio je on, prenele su agencije.\nOn ipak nije hteo da govori o „neuspehu“, dodajući da će biti nastavljeni napori u pravcu postizanja dogovora, zajedno s UN i međunarodnom zajednicom.\nČurkin: Kopnena operacija u Jemenu će dovesti do još veće eskalacije\n8 Maj 2015, 13:45\nJasin je takođe rekao da nema dogovora o datumu za nove konsultacije. Kazao je da je delegacija Vlade koju je priznala međunarodna zajednica „još uvek optimistična da će postići mirno rešenje pod okriljem UN“.\nU Jemenu se vode žestoki sukobi otkako su uz podršku Irana napredovali šiitski pobunjenici Huti, koji su osvojili glavni grad Sanu i druge regije i proterali u egzil predsednika Abda Rabua Mansura Hadija.\n© AFP 2021 / FABRICE COFFRINI Hamza el Huti, šef delegacije Huta na mirovnim pregovorima o Jemenu u Ženevi\nHamza el Huti, šef delegacije Huta na mirovnim pregovorima o Jemenu u Ženevi\nOd nedelje je u Ženevi specijalni izaslanik Ujedinjenih nacija za Jemen Ismail Uld Šejh Ahmed pokušavao da ubedi pobunjenike i vladu u egzilu da proglase humanitarno primirje za vreme ramazana, što bi bio prvi korak za mirovne pregovore.\n„Jemen se suočava s velikom humanitarnom katastrofom“, izjavio je danas u Ženevi koordinator humanitarnih operacija Ujedinjenih nacija, Britanac Stiven O‘Brajen.


XII Vaša(r) ideja: Sabina Čehajić-Clancy – Udruženje "Plus"\nXII Vaša(r) ideja: Sabina Čehajić-Clancy\nSabina Čehajić-Clancy je 2008. godine doktorirala u oblasti socijalne psihologije na Univerzitetu u Sussexu, a iste godine je dobila i nagradu za najbolju disertaciju Društva za psihološke studije socijalnih pitanja, a kasnije i Nagradu Harry Frank Guggenheim za hanbolju disertaciju.\nKao Chevening stipendista u Velikoj Britaniji je magistrirala u oblasti primjenjene socijalne psihologije. Radila je u na polju odnosa među grupama, s posebnim fokusom na pomirenje u post-konfliktnim društvima, kolektivnim osjećajem krivnje i srama, moralne odgovornosti, dehumanizacije, identiteta žrtve, izvinjenja, itd.\nSada radi na Univerzitetu SSST gdje predaje političku psihologiju i vodi Balkanski institut za izučavanje konflikta, odgovornosti i pomirenja. Pokrenula je i vodi prvi interdisciplinarni master program u oblasti analize konflikta i pomirenja na Balkanu, koji od oktobra 2014. godine postoji na Univerzitetu SSST.\nNjen rad su prepoznali i finansijski podržali i British Council, Institut otvoreno društvo, Ministarstvo vanjskih poslova Velike Britanije, Švicarska ambasada, itd. Sabina je objavila brojne stručne tekstove iz domena priznanja, grupne odgovornosti, krivice i opraštanja.\nU proteklih deset godina rukovodila je i nadzirala dvanaest istraživačkih projekata, predstavila svoj rad na preko trideset nacionalnih i međunarodnih konferencija, i radila kao konsultantica za različite organizacije u Bosni i Hercegovini, među kojima su i UNICEF, UNDP, Centar za postkonfliktna istraživanja, Save the Children UK, USAID, i druga.\nOsim toga, članica je Međunarodnog udruženja za političku psihologiju, dio je uređivačkog odbora, Evropskog udruženja za socijalnu psihologiju i Udruženja za psihološke studije socijalnih pitanja, Međunarodnog udruženja istraživača genocida i Američkog udruženja psihologa.\nTrenutno radi kao gostujuća predavačica i istraživačica na Univerzitetu Stanford na pitanjima vezanim za pozitivne emocije i vjerovanja u kontekstu konflikta.


U petak radni sastanak Operativnog tima Partnerstva za otvorenu upravu sa privrednicima – OGP\nU petak radni sastanak Operativnog tima Partnerstva za otvorenu upravu sa privrednicima\nPrivredna komora i Služba za odnose s javnošću Vlade Crne Gore osiguraće medijima fotografije i video snimak početka radnog sastanka („pokrivalice“).\nGlobalna inicijativa „Partnerstvo za otvorenu upravu” pokrenuta je 2011. godine sa ciljem da obezbijedi međunarodnu platformu za vlade koje teže otvorenoj i konstruktivnoj saradnji sa civilnim sektorom i najširom društvenom zajednicom u kreiranju politika od opšteg interesa. U više od šezdeset zemalja članica ove inicijative vlasti i civilno društvo rade zajedno na razvoju i implementaciji ambiciozne reforme „Partnerstvo za otvorenu upravu”.\nOperativni tim je otvorio javne konsultacije 23. septembra.\nRadna verzija nacrta akcionog plana dostupna je na portalu e-uprave, gdje postoji mogućnost komentarisanja, kao i na portalu Vlade Crne Gore.\nOdržane javne konsultacije Partnerstva za otvorenu upravu\nČlanovi Operativnog tima Partnerstva za otvorenu upravu na globalnom samitu u Sijudad Meksiku


Kris Frum trijumfovao na Kriterijumu - Bajsologija\nTakmičenja, UCI World tour / 09.06.2013\nBritanska nada na Tur de Fransu, Kris Frum je osvajanjem drugog mesta na poslednjoj etapi Kriterijuma Dofinea, osvojio prvo mesto u generalnom plasmanu.\nVozač Skaj tima, Kris Frum je imao 24 sekunde deficita u odnosu na Alesandra de Markija iz Kenondejla, na kraju osme, poslednje, etape prestižne trke, koja je u dužini od 155.5 kilometara vodila od Sisterona do Risola.\nOsam etapa Kriterijum Dofinea, fantastični Britanac je prešao za 29 sati 28 minuta i 46 sekundi.\nFrumov kolega iz tima, Riči Porte je osvojio drugo mesto u generalnom plasmanu, sa 58 sekundi zaostatka, nakon što je današnju etapu završio na četvrtom mestu. Na deobi drugog mesta na osmoj etapi se našao Andrju Talanski iz Garmina.\nUprkos brdovitoj poslednjoj etapi, gde su se takmičari popeli uz dva uspona prve kategorije i uz jedan treće, samo je povreda Fruma mogla da omogući Danijelu Morenu da napadne prvo mesto sa treće pozicije. Moreno je takmičenje završio sa dva minuta i 12 sekundi slabijim vremenom od Fruma.\nMoreno je dobar posao danas odradio kontrolišući Jakoba Fuglzanga iz Astane i osvojio je osmo mesto na etapi, 49 sekundi slabijim vremenom, zajedno sa Hokimom Rodrigezom i Alehandrom Valverdeom.\nProšle godine je Vigins fantastičnu formu sa Kriterijuma doneo i na Tur, ali ove godine bolest i povreda su udaljile Britanca od mogućnosti da odbrani titulu u Francuskoj.\nFrum će tako biti lider Skaja na Tur de Fransu i biće u prilici da se najzad popne na podijum u Parizu.


Prijavite se za UN Peace Posters takmičenje 2020! - CAT BiH\nPrijavite se za UN Peace Posters takmičenje 2020!\nUjedinjene nacije ove godine slave 75. godišnjicu. Kako bi obilježili ovu posebnu priliku, UN-ovo odjeljenje za politička i mirovna pitanja (DPPA) i Artivive objavljuju poziv umjetnicima da izrade plakate o stvaranju mira i izgradnji mira, koji takođe koriste tehnologiju proširene stvarnosti. Vodeće teme su „Budući mir“, „Okupljanje onih koji su se borili“ i „Stvaranje mosta preko naroda u zonama sukoba“. Umjetnici se pozivaju da interpretiraju i predstave svoje viđenje šta znači mir, na osnovu istorije akcija UN-a.\nMogu se prijaviti svi zainteresovani kandidati širom svijeta. Od saradnika se traži da podnesu A2 poster (420 k 594 mm / 16,5 ”k 23,4”) animirani pomoću interfejsa proširene stvarnosti Artivive. Do dva (2) umjetnička djela mogu se podnijeti po umjetniku. Dozvoljene su i grupne prijave više umjetnika ili kolektiva.\nPrijavite se za takmičenje “Neravopravnost u modernom dobu” Prijavite se za humanitarno takmičenje u fotografiji Prijavite se na Sidstar svjetsko takmičenje 2020/2021 Prijavite se na Slingshot 2020 takmičenje za startapove iz cijelog svijeta


Nova fabrika u Bijeljini, sutra potpisivanje ugovora za posao od 80 miliona eura | Banja Luka 24 sata\nHome Vijesti Nova fabrika u Bijeljini, sutra potpisivanje ugovora za posao od 80 miliona...\nNova fabrika u Bijeljini, sutra potpisivanje ugovora za posao od 80 miliona eura\nTehnički remont Bratunac preuzeo je nekadašnji “Elvako” u stečaju koji poslovanje nastavlja kao “Elvako MetPro” a u skladu sa zahtjevima tržišta djelatnost sa proizvodnje i remonta naoružanja i vojne opreme šire na proizvodnju za civilni sektor. Ugovori za prve poslove vrijedne 80 miliona eura biće sklopljeni sutra u Bijeljini sa predstavnicima vodećih kompanija u logističkoj industriji.\nU Tehničkom remontnom zavodu naglašavaju da su u proteklih godinu dana aktivno investirali i ulagali u razvoj nove fabrike i zapošljavanje s ciljem da ožive civilnu industriju i djelimično izmijene proizvodni program da bi bili konkurentni na tržištu.\n“Jedan od značajnijih projekata, koji smo pokrenuli jeste saradnja sa njemačkom kompanijom FHF Flurfördergeräte GmbH, koja je već dugi niz godina vodeći lider za proizvodnju raznih vrsta kontejnera. U ovoj godini smo već pokrenuli proizvodnju kontejnera, koje smo isporučili klijentu iz EU, koji je izvršio kontrolu i testiranje proizvoda, a kvalitet završenih proizvoda je rezultirao ponudom za zaključenjem ugovora sa kompanijama ‘Aksis’ i ‘Solvium’, koje predstavljaju krajnjeg korisnika proizvoda kompaniju DHL, koji je globalni tržišni lider u logističkoj industriji”, ističe se u saopštenju.\nTim povodom sutra u Bijeljinu dolaze predstavnici navedenih kompanija sa kojima bi trebalo da bude zaključen ugovor, vrijednosti oko 80 miliona eura, a odnosi se na proizvodnju kontejnera u narednih pet godina.


U četvrtak Vučić u Bojniku, Lebanu, Medveđi i Sijarinskoj banji – Info Centar Juga\nBojnik Jablanički okrug Jug Srbije Lebane Leskovac Medveđa Sijarinska banja Vesti Vlasotince\nU četvrtak Vučić u Bojniku, Lebanu, Medveđi i Sijarinskoj banji\nU okviru kampanje „Budućnost Srbije“ predsednik Srbije Aleksandar Vučić u četvrtak 28. februara 2019. boraviće na jugu Srbije a posetu će započeti u Vlasotincu gde će, oko 10 časova, obići OŠ „Siniša Janić“.\nNakon Vlasotinca, predsednik Srbije Aleksandar Vučić obići će fabriku za izradu galanterije „Autostop“ u Bojniku i Plantažu voća a oko podneva sledi obilazak Arheološkog nalazišta Caričin grad (Justiniana prima) koje se nalazi na teritoriji opštine Lebane.\nIstog dana oko 14 časova predsednik Srbije Aleksandar Vučić obići će Rehabilitacioni centar – hotel Gejzer u Sijarinskoj banji kao i renovirani Dom zdravlja u Medveđi, a potom sledi obilazak vrtića „Dečija radost“ u Lebanu.\nKako je planirano, predsednik Vučić će obići i Ustanovu za odrasla i stara lica u Leskovcu nakon čega će se u 17 sati u Leskovcu obratiti građanima zajedno sa predsednicom Vlade Srbije, Anom Brnabić.\nVučić u četvrtak obilazi lokalitet Caričin grad\nZamenik komandanta Štaba za vanredne situacije Goran Ivanović apeluje na sve građane da budu odgovorni i disciplinovani


‘Krimolovci’: U maju zaprimljeno 280 prijava, najviše u vezi s drogom | B1 TV\n‘Krimolovci’: U maju zaprimljeno 280 prijava, najviše u vezi s drogom\nPolicijski službenici Državne agencije za istrage i zaštitu – SIPA u maju su dobili 197 poziva na telefonskoj liniji “Krimolovci”, od kojih je šest bilo s korisnim informacija o počinjenim ili planiranim krivičnim djelima i počiniocima, na osnovu kojih je sačinjeno isto toliko kriminalističko-obavještajnih izvještaja.\nPored navedenog, putem elektronskog obrasca za prijavu krivičnog djela zaprimljene su ukupno 83 prijave, od kojih je 16 s korisnim informacijama o počinjenim ili planiranim krivičnim djelima i počiniocima, na osnovu kojih je sačinjeno isto toliko kriminalističko-obavještajnih izvještaja, saopćeno je iz SIPA-e.\nNajveći broj informacija odnosio se na krivična djela u vezi s opojnim drogama, zloupotrebom službenog položaja, ratnim zločinima i ostalim krivičnim djelima. Od ukupnog broja zaprimljenih informacija putem”Krimolovaca” i elektronskog obrasca, 17 je proslijeđeno na dalje postupanje nadležnim policijskim organima u Bosni i Hercegovini, a po pet je postupala i SIPA.\nU maju je primljeno 14 povratnih informacija od nadležnih policijskih i drugih organa koje su u vezi s ranije dostavljenim informacijama zaprimljenim putem “Krimolovaca” ili elektronskog obrasca za prijavu krivičnog djela.\nPored navedenog, policijski službenici SIPA-e dali su 41 savjet građanima koji su ih kontaktirali putem anonimnog i besplatnog telefonskog broja “Krimolovci” – 080 020 505. (RTVSlon)\nPrethodni članakVlada TK: Skoro dva miliona KM za projekte uređenja i zaštite poljoprivrednog zemljišta\nNaredni članakPU Gradačac: Obavijest za nosioce vatrenog oružja


WHO sarađuje s kineskim proizvođačima vakcina za odobrenje upotrebe - Portal 072info\nČelnik Svjetske zdravstvene organizacije (WHO) Tedros Adhanom Gebrejesus (Ghebreyesus) rekao je da tim WHO-a u Kini sarađuje s proizvođačima vakcina protiv koronavirusa “Sinovac” i “Sinopharm” na potencijalnim popisima za hitnu upotrebu.\n– Zadovoljan sam jer je tim WHO-a u Kini i trenutno sarađuje s proizvođačima vakcina “Sinovac” i “Sinopharm” kako bi procijenio usklađenost s međunarodnim proizvođačima prije nego što WHO odobri potencijalno stavljanja na listu hitne upotrebe – rekao je Tedros na brifingu za medije, javlja Xinhua.\nKazao je da WHO i dalje traži od proizvođača vakcina iz cijelog svijeta da ubrzaju pružanje potrebnih podataka koji će omogućiti organizaciji da ih uzme u razmatranje za hitnu upotrebu.\n– Iako se nadamo sigurnim i učinkovitim vakcinama koja se uvode, želimo da se to ubrza i da se vakcine ravnopravno dodijele u narednim sedmicama – rekao je Tedros.\nPrethodni članakOdbjegli ubica u iznajmljenom stanu u Banjoj Luci krio marihuanu i 10.500 maraka\nSljedeći članakSutra nastavak suđenja Draganu Mektiću i drugima


"Vrećice" napuštaju Premier ligu - Sportske novosti\nNaslovna Fudbal Novosti Fudbal “Vrećice” napuštaju Premier ligu\nOno što se odavno pretpostavljalo, pa čak i “znalo” dobilo je definitivnu potvrdu u nedelju veče – Vest Bromvič Albion je ispao iz Premier Lige, te će u sezoni 2021/2022 nastupati u drugom rangu engleskog fudbala “Championship“.\nPopularne “Vrećice” su tokom vikenda pretrpeli novi poraz, ovoga puta na gostovanju u Londonu protiv Arsenala (3:1), čime su ostali i bez ikakvih šansi da mogu da izbore opstanak. Naime, na tri kola pre kraja šampionata zaostaju čak 10 bodova u odnosu na prvi tim “iznad crte”, te su i matematički postali novi drugoligaši.\nObjektivno gledano, VBA nije ni zaslužio bolji rezultat, jer su od starta sezone konstantno bili u zoni ispadanja. Pritom, u nekoliko parametara su najslabiji ili među najslabijima u ligi – samo 5 pobeda (uz Fulam i Šefild Junajted najmanje), drugi tim sa najvećim brojem poraza (19), “najporoznija” defanziva sa 68 primljenih pogodaka i tek 32 postignuta gola (četvrti najneefikasniji tim u Premier Ligi).\nStoga, utakmice do kraja sezone protiv – Liverpula, Vest Hem Junajteda i Lids Junajteda neće imati apsolutno nikakvog rezultatskog značaja.\nSledeći tekstNova titula za zagrebački klub


Matić: Zakon o zaštiti potrošača važi od ponedeljka\nTanjug 17. decembra 2021. 23:27\nBEOGRAD – Novi zakon o zaštiti potrošača stupa na snagu 20. decembra, a najveća novina, registar “Ne zovi” je u procesu nastajanja i biće uspostavljen u narednih 12 meseci, saopštila je ministarka trgovine, turizma i telekomunikacija Tatjana Matić.\nOna je danas tokom gostovanja u emisiji ”Tačno tako” na Tanjug TV rekla da će neke odredbe zakona, kao što su prekršajni nalozi, automatski stupiti na snagu od ponedeljka, za reklamacije, neizdavanje računa i predračuna.\nKazne za pravna lica idu od 300.000 do dva miliona dinara, za preduzetnika od 50.000 do 500.000 dinara, a za odgovorno lice u pravnom licu od 50.000 do 150.000 dinara.\nMatić je navela da je u okviru zakona novina i to što će za sve usluge čija je cena veća od 5.000 dinara izdavati predračun.\nDodala je da se to naročito odnosi na majstore koji vrlo često za obavljanje neke usluge ne saopštavaju cenu unapred, a kada obave posao kažu iznos koji bude prilicno visok, pa je izdavanje predračuna još jedan vid zaštite potrošača.\nRegistar “Ne zovi”, koji predviđa ovaj zakon, a preko kojeg će svi potrošači koji ne žele da im se roba ili usluge nude preko fiksnog ili mobilnog telefona moći da “stopiraju” takvu dosadašnju praksu trgovaca primenjivaće se u periodu od narednih 12 meseci, kada bude uspostavljen softver, objasnila je Matić.\nMinistarka je govorila i o drugim pitanjima iz njenog resora i naglasila da je sektor turizma najviše pogođen od korone i da je pretrpeo najveće finansijske gubitke pored sektora saobraćaja.\nOna je istakla i dobre rezultate u ovoj godini i navela da devizni priliv od turizma u Srbiji u prvih devet meseci 2021. godine iznosi preko 1,150 milijardi evra.\nMatić je dodala da je devizni priliv od turizma u 2019. godini, do sada najuspešnijoj turističkoj godini za Srbiju, iznosio milijardu i 436 miliona, kao i da su podaci o uspehu turističkog sektora u 2021. nadmašili do sada sva očekivanja.\nKao primer ona je saopštila da je Srbiju do septembra ove godine posetilo 2,5 miliona turista koji su ostvarili 10 miliona noćenja, a u 2019. najuspešnijoj do sada, je zabeleženo 10.100 miliona noćenja.\nMatić je navela da su domaći turisti spasili turizam i turističku sezonu,i da je jedina dobra stvar u pandemiji što su se građani okrenuli domaćim destinacijama, i u tom smislu ona očekuje uspeh i od nastupajuće zimske sezone uz primenu svih propisanih mera i zdravstvenih protokola u skijaškim centrima i ugostiteljskim objektima.\nU buđzetu za 2022. vlada Srbije je odlučila da opredeli 500 miliona dinara za turističke vaučere, jer su do sada dali značajne rezultate u podsticanju domaćeg turizma i značajnog povećanja broja noćenja, izjavila je ministarka.\nGovoreći o međunarodnoj trgovini Srbije ,Matić je posebno istakla činjenicu da je ove godine potpisan Sporazum o partnerstvu, trgovini i saradnji sa Velikom Britanijom, pošto je nakon njenog istupanja iz EU prošle godine prestao da važi dotadasnji sporazum.\nU tim okolnostima a snazi su bile jako visoke takse ,a naša roba na britanskom tržištu nije više bila konkurentna, pa će sporazum u tom smislu omogučiti da zadržimo situaciju u kojoj sa Britanijom imamo trgovinski suficit, navela je Matić.\nMinistarka je saošttila da ukupna trgovinska razmena Srbije ove godine sa oktobrom iznosi 40,6 milijardi evra, i da belezi značajan rast u odnosu na prošlu godinu, a smatra da pozitivni trendovi obećavaju da će i sledeća godina biti obeležena velikim rastom.\nMatić je govorila i o nedavnom proglašenju Mokre Gore za jedno od najboljih turističkih sela u svetu, i poručila da je to velika stvar za Srbiju i da smo,kako je rekla, time stali rame uz rame sa Austrijom ili Švajcarskom u seoskom turizmu.\nSvetska turistička organizacija nagradila je Mokru Goru kao izuzetan primer seoske destinacije koja neguje kulturu, čuva tradiciju i biodiverzitet, zaključila je ministarka.\nVisok promet dinarskih obveznica obeležiO današnji dan na…\nRast cena kukuruza i pšenice obeležio trgovanje na…\nRast cena kukuruza i pšenice, tona uree 865 evra\nPotrošnja Amerikanaca pala u decembru, inflacija 5,8 odsto


Košarkašice Radničkog izlaze na megdan Kraljevčankama - KKK Radnički Kragujevac\nJedina utakmica 10. kola Prve lige Srbije za košarkašice koja će biti odigrana ovog vikenda jeste ona u Staroj kraljevačkoj hali sportova, u kojoj će snage odmeriti košarkašice Kraljeva i kragujevačkog Radničkog. Ovaj meč na programu je u subotu, 21. novembra, od 15 časova i 30 minuta.\nSituacija sa koronavirusom ozbiljno je pogodila većinu prvoligaških klubova i dovela do masovnog odlaganja utakmica. Tako su u prošlom kolu odložene četiri, a u ovom desetom kolu, koje treba da se igra za vikend, čak pet utakmica.\nNa parket će tako jedino košarkašice Kraljeva i Radničkog, koje bar za sada nemaju većih problema sa zaraženim igračicama.\nZa Kragujevčanke će ovo biti prva takmičarska utakmica nakon dvonedeljne reprezentativne pauze. U međuvremenu, kragujevački klub je izvršio određene korekcije u svom sastavu, pa je na poziciji plejmejkera Nataliju Spaić zamenila Milica Inđić, doskorašnji kapiten beogradskog Partizana 1953.\nOčekuje se da dolazak Inđićeve donese jednu novu dimenziju u igri ekipe trenera Nenada Milovanovića pred odlučujuće mečeve za opstanak u ligi.\nGostovanje u Kraljevu predstavlja ozbiljan izazov za Kragujevčanke, koje se proteklih sezona nisu baš naigrale u hali pokraj Ibra.\nZa razliku od prethodne sezone u kojoj su beležile zaista sjajne rezultate, košarkašice Kraljeva ne mogu se pohvaliti učinkom u dosadašnjem delu takmičenja. Predvođene bivšim reprezentativkama Srbije Draganom Gobeljić i Aleksandrom Račić, popularne „malene“ trenutno zauzimaju petu poziciju na tabeli sa skorom 5-4.\nPobeda na gostovanju niškom Studentu u sredu dodatno je podigla samopouzdanje u kraljevačkom timu uoči predstojećeg susreta sa Kragujevčankama.\nSvesne su košarkašice Radničkog da će naspram sebe imati izuzetno kvalitetnog i motivisanog rivala, koji će učiniti sve što je u njegovoj moći da opravda ulogu favorita i ubeleži šesti trijumf u sezoni, ali su odlučne u nameri da pruže što je moguće jači otpor renomiranom protivniku.\nTags: kk radnicki, kosarkaski klub radnicki kragujevac\nPrethodni članakŠumadinci rešeni da se „isprse“ lideru\nSledeći članakKošarkaši Radničkog očitali lekciju Novosađanima\nGostovanje „fenjerašu“ u Nišu\nRadost Lazarevčana u srcu Šumadije


Siriza pred podjelom uoči glasanja o paketu pomoći\nVladajuća grčka stranka Siriza našla se danas pred formalnom podjelom nekoliko sati prije glasanja o novom programu uzimanja finansijske pomoći od međunarodnih kreditora.\nPojedini poslanici iz Sirize najavili su da će glasati protiv predloženog zakona, koji bi trebalo da osigura ostanak zemlje u eurozoni.\nOčekuje se da će poslanici glasati u petak u ranim jutarnjim satima, a pobuna u vladajućoj stranci mogla bi da navede premijera Aleksisa Ciprasa da raspiše prijevremene izbore za septembar.\nVođa Sirizinih poslanika koji su protiv Ciprasove politike, bivši ministar energetike Panajotis Lafazanis, napravio je korak ka udaljavanju od vladajuće ljevičarske koalicije koja je došla na vlast pobjedom na izborima u januaru.\n"Borba protiv novog programa pomoći počinje danas mobilisanjem ljudi u svim dijelovima zemlje", navodi se u saopštenju koje su Lafazanis i još 11 poslanika iz vladajuće stranke postavili na ljevičarski web sajt "Iskra".\nU saopštenju se poziva na osnivanje "ujedinjenog pokreta koji će opravdati želju naroda za demokratijom i socijalnom pravdom", ali se ne govori direktno o osnivanju nove stranke ili odvajanju od Sirize.\nOčekuje se da će grčki parlament usvojiti novi program saradnje sa kreditorima, pošto su opozicine stranke obećale da će podržati Vladu, da se Grčka ne bi vratila u finansijski haos.\nProtiv Ciprasa se pobunila čevrtina od 149 poslanika iz redova Sirize od kada je Vlada prošlog mjeseca postigla dogovor sa kreditorima o novom paketu novčane pomoći, koji će biti praćen provođenjem reformi.


Jeftini letovi iz Afganistana do Sjedinjenih Američkih Država - Aviokarte Afganistan Sjedinjene Američke Države - eSky.hr\nAviokarte iz Afganistana do Sjedinjenih Američkih Država\nPretražite letove iz Afganistana do Sjedinjenih Američkih Država\nProvjerite najbolje prilike za letove iz Afganistana do Sjedinjenih Američkih Država\nZa rutu iz Afganistana do Sjedinjenih Američkih Država nema direktne veze\nNajkraći letovi s presjedanjem traju oko 41h 55min.\n✔ Postoje li posebne ponude za letove iz Afganistana do Sjedinjenih Američkih Država na eSky.hr?\n✔ Mogu li se pobrinuti za osiguranje prilikom rezervacije leta iz Afganistana do Sjedinjenih Američkih Država?\n✔ Ako rezerviram leto iz Afganistana do Sjedinjenih Američkih Država, mogu li rezervirati ujedno i smještaj?\n✔ Koje zrakoplovne tvrtke nude letove iz Afganistana do Sjedinjenih Američkih Država?\nBudite sigurni, da na eSky.hr ponuda letova iz Afganistana do Sjedinjenih Američkih Država uključuje ne samo niskotarifne aviokompanije, već i one koje su specijalizirane za visoki standard.


► Vučić: U Zagreb ne idem da ne bih urušavao odnose sa Hrvatskom, da im se\nPredsednik Srbije Aleksandar Vučić odbacio je navode nekih medija da je afera oko trgovine oružjem u stvari njegov obračun sa ministrom unutrašnjh poslova Nebojšom Stefanovićem.On je danas odgovarajući na pitanja novinara posle obilaska Beograda na vodi rekao da je on teško optužio oca Nebojše Stefanovića kada je rekao da je zaposlen u GIM-u jer je tako pogrešno mislio, ali da mu je Stefanović potvrdio da Branko Stefanović tamo nije ni zaposlen.\nVučić je istakao da opozicija pokušava da prikrije svoje afere i dodao da će pravi uzbunjivač, Lazuar lešnjak koji je otkrio afere predsednika opštine Stari Grad Marka Bastaća biti zaštićen, jer je svedok najtežih krivičnih dela.\nPredsednik Srbije Aleksandar Vučić sastao se danas sa članovima delegacije Evropskog parlamenta sa kojima je razgovarao o svim važnim pitanjima i primedbama dela vanparlamenatarne opozicije na izborne uslove i procedure u Srbiji, saopšteno je iz kabineta predsednika Srbije.\nU kratkom saopštenju ne navode se imena članova delegacije EP niti detalji o sastanku.\nNa snimku početka sastanka dostavljenom medijima vide se predstavnici Evropskog parlamenta Tanja Fajon, Edvard Kukan, Knut Flekenštajn i Vladimir Bilčik kao i šef delegacije EU Sem Fabrici.\nOni danas u Beogradu učestvuju i u drugoj rundi međustranačkog dijaloga o izbornim uslovima predstavnika vlasti i dela opozicije.\nVučić obišao radove u Beogradu na vodi\n"Ovo divno izgleda i svako ko dođe videće najlepši park u ovom delu Evrope površine 2,7 hektara površine. Nove bulevare i zgrade... Očekujem da za kratko vreme imamo milion kvadrata poslovnog i stambenog prostora i ovo polako postaje najsavremeniji i najlepši deo grada", rekao je on.\nOn je dodao da sve ono što postoji u velikim svetskim metropolama - od Ikee, preko Starbaksa i Buda bara, polako stiže u Srbiju i dodao da čestita onima koji su od početka verovali u taj projekat.\n"Mi ćemo kompletan bulevar da otvorimo do marta, neka bude i do aprila i do maja, i izlaziće na Sajam. Računam da će najviše radova na šoping molu da bude gotovo do tada, da će biti izgrađeno 15-16 spratova na tornju koji će biti 'lendmark' za Beograd. Ovo donosi i privlači turiste i to nije pitanje ukusa nego objektivnog pristupa, jer sada dolazi dvostruko više turista nego pre šest ili sedam godina", rekao je on.\nPredsednik Srbije Aleksandar Vučić i generalni tužilac Rusije Jurij Čajka konstatovali su danas da "saradnja Srbije i Rusije u oblasti pravosuđa, zajedničkog delovanja organa gonjenja i dva ministarstva pravde beleži uzlazni trend od 2012. godine", saopšteno je iz kabineta predsednika Srbije.\nGeneralni tužilac Čajka čestitao je predsedniku Vučiću na uspesima koje je Srbija do sada postigla i podržao njegove napore u cilju sprovođenja reformi u svim oblastima, navodi se u saopštenju


Uprava policije Ministarstva unutrašnjih poslova Zeničko-dobojskog kantona donijela je Plan rada mobilnog tima za kontrolu učesnika u saobraćaju, u kojem su razrađene sve aktivnosti nadzora i kontrole bezbjednosti saobraćaja, sa ciljem unapređenja postojećeg stanja u ovom segmentu djelovanja policije. Ovakav pristup kontrole učesnika u saobraćaju novina je u policijskoj praksi u našoj zemlji.\nGlavni cilj formiranja policijskih timova za kontrolu saobraćaja je pronalazak predmeta koji potiču iz krivičnih djela, narkotičkih sredstava, oružja i municije, lica za kojim je raspisana potjernica te lica koja nelegalno borave u našoj zemlji. Pored ovoga, cilj ovakvog načina rada policijskih timova jeste i kontrola kretanja roba, transporta opasnih materija, sprečavanja nelegalnog prijevoza u unutrašnjem cestovnom prometu, ali i sankcionisanje počinilaca prekršaja iz Zakona o sigurnosti saobraćaja na cestama u BiH:\nRežim rada i funkcionisanja stacioniranih radarskih sistema instaliranih na magistralnim putevima ostaje isti, kao i rad mobilnih radara. Formiranje policijskih timova na magistralnim putevima, pored detaljnijih kontrola učesnika u saobraćaju, ima za cilj i smanjenje korupcije.\nZeničko-dobojski kanton prvi je u Federaciji uveo praksu ovakvog rada policijskih patrola na magistralnim putevima, a po uzoru ne neke uređene evropske zemlje gdje je ovo već ustaljena praksa rada. Bitno je naglasiti, kada su u pitanju regionalni i lokalni putevi u Zeničko-dobojskom kantonu, da su sistem i način kontrolisanja učesnika u saobraćaju ostali isti, gdje se angažuju redovne policijske patrole na poslovima regulisanja i kontrole saobraćaja.


Vikiliks: Soroš instruisao Klintonovu u albanskoj krizi @ Cafe.ba\nNiko je nije očekivao u ovakvom izdanju: Da Isprobajte novu pozu koja vam garantuje potpuno uživanje Vikiliks: Soroš instruisao Klintonovu u albanskoj krizi Svijet\nIzvor: Tanjug 12.08.2016 u 16:30 h\nVikiliks je objavio da je Džordž Soroš, u mejlu koji je uputio Hilari Klinton 2011. godine, dok je bila šef diplomatije, taj milijarder davao detaljna uputstva Klintonovoj kako da pristupi tadašnjim nemirima u Albaniji, ističući da je za to ''potrebna pažnja najvišeg nivoa američke vlade''.\nNasljednik Džamba poginuo u poršeu (VIDEO)Tramp povećava odbrambeni budžet SAD za 54 milijardi dolaraRusi upozoravaju na širenje radikalnog islamizma na KiM; SAD: Kosovo je Mejl je datiran na 24. januar 2011. godine, a poslato je sa adrese Džodža Soroša, osnivača Fondacije za otvoreno društvo.\n"Situacija u Albaniji je ozbiljna i potrebna je pažnja američke vlade na najvišem nivou. Možda ste upućeni da je tokom demostracija opozicije u Tirani došlo do pogibije troje ljudi i uništavanja imovine", piše u mejlu koji je navodno potpisao Džordž Soroš.\nU to vrijeme je albanska opoziciona Socijalistička partija odbila da prizna rezultate izbora iz 2009. godine, prema kojima je tadašnji premijer Sali Beriša pobijedio uz neznatnu prednost, prenosi portal Raša Tudej.\nU daljem tekstu mejla, Soroš, između ostalog, daje precizna uputsva kako treba riješiti krizu u Albaniji.\n"Smatram da je nephodno hitno uraditi dvije stvari: 1) Maksimalno angažovati međunarodnu zajednicu kako bi premijer Beriša i lider opozicije Edi Rama spriječili dalje demonstracije i ublažili javnu retoriku; 2) Imenovati visoke evropske zvaničnike kao posrednike", piše u mejlu upućenom tadaškoj državnoj sekretarki SAD.\nSoroš, pored toga, predlaže tri kandidata za posredovanje u rješavanju albanske krize: Karla Bilta, Martina Ahtisarija i Miroslava Lajčaka uz objašnjenje da su sva trojica "snažno vezani za Balkan".\n"SAD i EU moraju da sarađuju u potpunoj harmoniji po ovom pitanju, ali s obzirom na evropske aspiracije Albanije, EU mora da ima prednost" navodno je napisao Soroš i ponudio da njegova fondacija u Tirani "pažljivo prati situaciju i može da obezbijedi nezavisnu analizu krize".\nNekoliko dana nakon što je ovaj mejl stigao na adresu Hilari Klinton, EU je zaista poslala jednog od preporučenih kandidata - Miroslava Lajčaka - na sastanak sa albanskim liderima u Tirani kako bi pokušao da posreduje u okončanju nemira, prenosi RT.


U Davosu danas počinje jubilarni 50. godišnji Svetski ekonomski forum (WEF), koji će okupiti pripadnike svetske političke i ekonomske elite.\nMeđu temama Svetskog ekonomskog foruma su klimatske promene, usporavanje globalnog rasta, trgovinski ratovi, sukobi i tenzije na Bliskom istoku, u severnoj Africi i u istočnoj Aziji.\nForum u Davosu traje 20. do 24. januara, a danas će biti formalno otvoren govorima osnivača foruma Klausa Švaba, predsednice Evropske komisije Ursule fon der Lajen i prigodnim koncertom povodom 250. godišnjice Ludviga van Betovena.\nRadni deo samita počinje u utorak kada se, između ostalog, očekuje govor američkog predsednika Donalda Trampa.\nPosebnu pažnju medija privlači 17-godišnja švedska klimatska aktivistkinja Greta Tanberg, koja je u otvorenom pismu sa grupom aktivista, uoči početka skupa u Davosu zatražila hitnu globalnu obustavu subvencioniranja i ulaganja vezanih uz fosilna goriva.\nNa skupu u Davosu učestvuje i predsednik Srbije Aleksandar Vučić koji će u ovom švajcarskom zimskom centru boraviti danas i sutra, a prisustvovaće ceremoniji otvaranja i skupu na kojem će se obratiti predsednik Sedinjenih Američkih Država Donald Tramp, saopšteno je iz pres službe predsednika Srbije.\nNajavljeno je da će Vučić imati i niz bilateralnih susreta sa svetskim zvaničnicima, privrednicima i predstavnicima finansijskih institucija.


Гостовање Ђорђа Милићевића на ТВ Курир: Нема међусобног признања | Socijalistička partija Srbije\nGostovanje Đorđa Milićevića na TV Kurir: Nema međusobnog priznanja Vesti\n24 septembra, 2020 u 14:13\nNakon 140 godina Srbija je u Vašingtonu potpisala jedan od najvažnijih sporazuma sa Sjedinjenim Američkim Državama, izjavio je potpredsednik Glavnog odbora Socijalističke partije Srbije Đorđe Milićević, u emisiji “Usijanje dana” na Kurir televiziji.\n”Sve ovo što se dešavalo tokom boravka delegacije iz Vašingtona u Srbiji predstavlja jednu novu eru u odnosima i to je od ključnog značaja za građane Srbije kao i za čitav region. Podsetiću vas da su naši trgovinski ugovori sa SAD definisani još 1881. Čak 140 godina nije postojao ni jedan značajniji sporazum. Značajan sporazum je ovaj koji je potpisan u Vašingtonu”, rekao je Milićević.\nDodao je da su konkretizacija i realizacija onog što je dogovoreno u Vašingtonu je u ovom trenutku daleko važnije u kontekstu da se usmerimo ka ekonomiji, da se usmerimo ka novim radnim mestima.\n”Veoma je važan stav specijalnog izaslanika SAD Ričarda Grenela koji je rekao da su Amerikanci, odnosno SAD spremne da što pre realizuju ono što je definisano sporazumom u Vašingtonu, misleći pre svega na radna mesta, ali sa druge strane je važan i onaj stav koji se delom tiče političkih tema kada je rekao da će Amerika i Srbija u narednom periodu sigurno imati i određena neslaganja. Ta neslaganja postoje i danas. To nije razlog da ne postoji dijalog i da se međusobno ne čujemo i da se ne saslušamo”, kazao je potpredsednik GO SPS Milićević.\nA šta su konkretni rezultati?\nPredsednik Srbije sa pregovaračkim timom se pokazao kao čvrst i dobar pregovarač, kao neko ko ima jedan istinski pristup. Vrlo jasno saopštava šta je to što je moguće, a šta je nemoguće. I videli ste tokom posete da je to istaknuto kao pozitivna stvar, dakle vrlo jasno se stavlja do znanja da je ta famozna tačka 10., dakle odgovoran i ozbiljan stav predsednika Srbije i ovde i u Vašingtonu, bez obzira šta ova kvazi samozvana politička elita iz dela opozicije mislila i kritikovala, otklonjena.\nNema međusobnog priznanja! I vrlo jasno je stavljeno do znanja da ako neko smatra da kroz pritiske može Srbiju naterati da prihvati jednostrano proglašenu nezavisnost Kosova i Metohije samo gubi vreme.\nKljučna stvar u ovom sporazumu je dolazak DFC koji je magnet za investicije.


Na gradskom konkursu dobili novac za informisanje građana, a potom ugasili firmu - Sindikat novinara Srbije\nNa gradskom konkursu dobili novac za informisanje građana, a potom ugasili firmu\nDvanaest miliona dinara namenjenih javnom informisanju, opština Smederevo je prošle godine isplatila medijskim kućama osnovanim neposredno pre raspisivanja konkursa. Nepunih godinu dana kasnije nijedna od tih firmi nije dostavila potpune izveštaje o namenskom trošenju ovih sredstava.\nFirma Balkan produkcija koja je dobila blizu pet miliona dinara ugašena je pre dva dana, a portal Epodunavlje je umesto ugovorenih 300 sati medijskog sadržaja preneo pet priloga i 15 vesti preuzetih od drugih medija.\nTo je građane Smedereva koštalo čak sedam miliona dinara.\nDve i po godine nakon privatizacije medija i uvođenja konkursnog sufinansiranja sadržaja od javnog značaja, brojni su primeri kako su putem nezakonito sprovedenih konkursa lokalne vlasti nastavile da finansiraju, a samim tim i kontrolišu “odabrane medije”. Takođe, sve su učestaliji slučajevi da se novac namenjen medijima, dodeljuje tek osnovanim kompanijama, bez prethodnog iskustva i javno dostupnih podataka o finansijskim i kadrovskim kapacitetima.\nOd ukupno 20 miliona dinara, koliko je opština Smederevo izdvojila za sufinansiranje medijskih sadržaja u 2017. godini, gotovo 12 miliona dodeljeno je medijima koji su u trenutku raspodele novca postojali svega nekoliko meseci.\n„Vladan Mihajlović PR proizvodnja audio-vizuelnih proizvoda Balkan produkcija Beograd” iz Beograda, dobila je na smederevskom konkursu skoro pet miliona dinara za realizaciju projekta čiji je naziv, prema opštinskoj dokumentaciji, „Upoznajmo se da bi se bolje razumeli“.\nNi tada ni danas, međutim, nije bilo moguće upoznati se s radom ove produkcije.\nProdukcija Balkan nije upisana u poseban registar medija, a nema ni sajt.\nPrema podacima iz registra preduzetnika Agencije za privredne registre firma pod imenom „Vladan Mihajlović PR proizvodnja audio-vizuelnih proizvoda Balkan produkcija Beograd” registrovana je 26. juna, dva meseca pre nego što će dobiti novac iz budžeta grada Smedereva.\nU rešenju o dodeli sredstava iz budžeta opštine Smederevo navodi se da „po mišljenju Komisije, posebnu vrednost projektu daje potpuna usklađenost s realnim problemima, potrebama i prioritetima ciljnih grupa i usklađenost planiranih aktivnosti sa ciljevima, očekivanim rezultatima i potrebama ciljnih grupa“. Proizvedeni sadržaj trebalo je da se emituje na TV Smederevo.\nRok za završetak projekta je bio kraj prošle godine.\nNakon toga, Balkan Produkcija je bila u obavezi da u predviđenom roku, dostavi dokaze da su sredstva korišćena namenski odnosno u skladu sa ugovorom.\nDa se to nije dogodilo, objavilo je Udruženja novinara Srbije, kojem je u Gradskoj upravi Smedereva potvrđeno da je firmi Balkan produkcija dat dodatni rok za pravdanje višemilionskih suma dobijenih na konkursu.\nNa pitanje da li je Balkan produkcija naknadno dostavila izveštaj o utrošku novca, iz Javnog pravobranilaštva Smedereva za Insajder su samo kratko naveli da „nešto jeste dostavljeno, ali da s obzirom na obim posla, dokumentacija tek treba da se prouči“.\nU međuvremenu, odnosno pre dva dana, firma „Vladan Mihajlović PR proizvodnja audio-vizuelnih proizvoda Balkan produkcija Beograd” je ugašena i izbrisana iz Agencije za privredne registre.\nPortal ePodunavlje za sedam miliona dinara objavio 15 vesti\nPrema pisanju UNS-a, gradska uprava Smederevo je osim firmi Balkan Produkcija naložila i kompaniji "Open View" da u dodatnom roku dostavi izveštaj o trošenju sredstava odnosno realizaciji projekta. Ova kompanija je sa portalom ePodunavlje na prošlogodišnjem konkursu dobila najviše novca, sedam miliona dinara.\nKao i u slučaju Balkan produkcije i portal ePodunavlje je osnovan neposredno pre raspisivanja konkursa.\nKao izdavač navedena je agencija Open view d.o.o. iz beogradske opštine Rakovica. Ova agencija, je prema podacima sa sajta Agencije za privredne registre, počela sda radom 20. juna. 2017, sa 500 dinara osnivačkog kapitala.\nPortal ePodunavlje je za projekat pod nazivom „Regionalni centar za javno informisanje građana“, dobio od opštine sedam miliona dinara.\nUNS je prošle nedelje saopštio da je Grad Smederevo od firme „Open View“ d.o.o., izdavača portala ePodunavlje, nakon dodatnog roka za pravdanje projekta, tražio i dodatno pojašnjenje novog narativnog i finansijskog izveštaja.\nPrema pisanju UNS-a, umesto 300 medijskih sadržaja, novog portala i aplikacije za mobilne telefone za koje je na konkursu Smedereva dobila sedam miliona dinara, firma Open View je dostavila 15 vesti od kojih je većina preuzeta sa drugih sajtova.\nTakođe, svih pet video priloga koje je Open View priložio prilikom pravdanja utrošenog novca, već su emitovani na drugim medijima ili kanalima privatnih lica i to godinama pre osnivanja njihovog portala.\nGrad je dao ovoj firmi dodatnih deset dana kako bi opravdala projekat.\nU predviđenom roku, proizvedeni medijski sadržaj koji je u 2017. finansiran novcem građana nije dostavila ni Televizija Smederevo. "Ne možemo za nekoliko dana da narežemo sve emisije koje smo uradili projektom, imamo staru tehniku", rekao je UNS-u direktor i glavni i odgovorni urednik te kuće Jovica Šešlak.\nOn je naveo da je gradu pravdano nešto više od dva sata medijskog sadržaja. TV Smederevo je inače na konkursu dobila dva miliona dinara.\nTek osnovane i preregistrovane firme profitirale i u Beogradu\nSmederevo nije jedini grad koji je sredstva iz budžeta namenjena informisanju građana u 2017. godini dodelio tek osnovanim „medijskim kućama“.\nNa konkursu grada Beograda koji je raspisan 18. avgusta prošle godine, čak pet miliona dinara pripao je firmi Folim koja je registrovana 22. avgusta, a četiri miliona dinara opredeljeno je za projekat „Beograd za svačiji džep“ firme Zofin, osnovanoj 23. avgusta.\nNovac je dobila i firma koja se do nedavno bavila trgovinom na veliko ostalim mašinama i opremom i zvala se Metalon calibration, a koja je naprasno, devet dana posle raspisivanja konkursa za medijske projekte promenila vlasnika, delatnost i naziv. Firma Metalon calibration za prodaju mašina vlasnika Andreasa Velousisa, 25. avgusta postala je Video calibration za proizvodnju kinematografskih, audio-vizuelnih i televizijskih sadržaja i 17. oktobra za projekat „Prvi koraci... u Beogradu“ dobila je dva miliona dinara.\nI 2016. godine na konkursu Beograda novac su dobile firme za prodaju automobila na lizing, reklamne agencije i produkcijske kuće ili firme osnovane posle raspisivanja konkursa.\nMeđu njima su i firme Brender i Irik koje dobijaju sredstva od grada već dve godine, a po osnivanju su registrovane na istoj adresi kao i firma Maksim media, koja je inače vlasnik Studija B.


Banjalučka berza: Promet nešto veći od 104.000 KM\nIzvor: Capital.ba, 16.Jun.2021, 16:39\nBANJALUKA – Na Banjalučkoj berzi danas je ostvaren promet od 104.236 KM u 12 zaključenih poslova, podaci su iz Berze. izvor: Savjetnik Najveći promet od 53.267 KM ostvaren je trgovanjem obveznicama Republike Srpske – izmirenje ratne štete 13 po kursu od 98,85 KM. Najveći rast vrijednosti od 1,05 odsto bio je kod obveznica Republike Srpske – izmirenje ratne štte 14, dok je najveći pad vrijednosti od 2,98 odsto bio kod akcija “Željeznica Republike Srpske”. Vrijednost berzanskog indeksa >> Pročitaj celu vest na sajtu Capital.ba << porasla je za 0,23 odsto i iznosila je 590,75 poena. Srna Чланак Banjalučka berza: Promet nešto veći od 104.000 KM се појављује прво на Capital.ba - Informacija je capital.\nUkupan promet na Beogradskoj berzi popravio se danas na 12,5 miliona dinara (106,5 hiljada evra), pri čemu su 90 posto prometa "odnele" akcije beogradskog Tehnoprometa...Oba berzanska indeksa su se zadržala na jučerašnjem nivou - BELEX 15 na 782,32 poena, a BELEXlajn na 1.661,82 poena...Na Open Marketu...


Upoznajte Nastiju koja 4. novembra stiže na Raveolution! - BGDGrotto.com\nPočetna Vesti Upoznajte Nastiju koja 4. novembra stiže na Raveolution!\nUpoznajte Nastiju koja 4. novembra stiže na Raveolution!\nAko ste kada ste pročitali “techno princeza” pomislili na Ninu Kraviz, znajte da definitivno morate doći na predstojeći Raveolution spektakl 4. novembra u Hangar u Luci Beograd, da biste shvatili zbog čega ovaj epitet pripada baš Anastasiyi Topolskaioj, poznatijoj kao Nastia. Ova devojka iz Ukrajine ne samo da izgleda kao foto-model, već i vrti beskompromisni techno, zbog čega je obožava publika širom sveta.\nOsim toga što važi za jednu od najlepših dama elektronske scene, zbog čega je poznata i kao Nastia The Beauty, Nastia je jedna od najtalentovanijih evropskih DJ-ica. Ukoliko pratite njenu Facebook stranicu, lako ćete primetiti specijalnu vezu koju gaji sa svojom publikom – Nastia je neposredna u komunikaciji, beskompromisna povodom muzike koje pušta i oštra u svom stavu. Baš zbog stava “danas svi živi produciraju i da svi zvuče jednolično i loše“, Nastia je dugo odbijala da producira svoju muziku. Za sebe je često pričala kako je “pravi DJ” i da ume da oseti publiku i trenutak, kao i da glavno uživanje vidi u eksperimentisanju sa različitim žanrovima iza miks-pulta. Srećom, Nastia je vremenom “omekšala” i osnovala svoju vinyl-only etiketu Propaganda, koja nosi isto provokativno ime kao i njen radio show. Ova devojka, koja je aktivna još od 2005, danas pušta na najboljim party destinacijama na svetu, a pokrenula je i Stricha festival u rodnoj Ukrajini, ne bi li se borila da njena zemlja “dobije scenu koju nema”. Circo Loco, Cocoon i Amsterdam Dance Event samo su neke od žurki na kojima Nastia ove sezone pušta muziku rame uz rame sa najpoznatijim imenima elektro scene, a najviše je “vozi” kada publika pleše uz njenu muziku. Baš zbog toga što ume da oseti trenutak i “pročita” šta publika želi, žurke na kojima ona nastupa uvek budu krcate i nezaboravne.\nSa Nastiom će rame uz rame nastupiti i popularni francuski DJ Traumer, uz domaću podršku Johna Belk-a i Peter Portman-a.\nPrethodni članakDimitri Vegas & Like Mike spremaju elektronski spektakl u Beču\nSledeći članakSutra počinje treći Lovefest Energy


U sečanjskom kraju juče vladala panika zbog dolaska novog vodenog talasa iz Rumunije\nMeštani od džakova\ns peskom dižu bedeme\nNadležni tvrde da je nivo Tamiša, u odnosu na nedelju, opao za dva centimetra, pa sada predstoji odvođenje vode iz Jaše Tomića u korito reke\nJAŠA TOMIĆ/MEĐA - Načelnik Srednjobanatskog okruga i komandant Okružnog štaba civilne zaštite Zoran Vučić potvrdio je juče za Glas da situacija u poplavljenim selima Jaša Tomić i Međa stagnira. Prema Vučićevim rečima, preduzimaju se svi neophodni koraci da meštani koji su pod naletom vode napustili svoje domove budu adekvatno smešteni u druga mesta, navodeći da postoji mogućnost da žitelji Jaše Tomića budu u potpunosti evakuisani.\nMeđanci su poslednjih dana bili angažovani na izgradnji odbrambenog nasipa oko sela, i to sa severne i zapadne strane. Voda pod kojom se našlo nekoliko ulica zahvatila je i seosko groblje, na južnoj strani Međe, zatim staru železničku stanicu i fudbalsko igralište. Meštanima potopljenog sela, odmah pošto ih je zatekla nevolja, priskočile su u pomoć komšije iz susednog Srpskog Itebeja, koje su pomagale u punjenju džakova peskom i zemljom. Iz Banatskog Karađorđeva dostavljena je hrana za stoku. Baš kao i ljudima iz Jaše Tomića, i Međancima je, po rečima Zorana Kasalovića, predsednika žitištanske opštine, najneophodnija pomoć u hrani i sredstvima higijene.\n- Najbitnije je da se u ovoj situaciji sačuva prisebnost kod svih građana. Mesta panici ne bi trebalo da bude - poručio je Kasalović.\nImenovan krizni štab\nBEOGRAD - Po nalogu premijera Vojislava Koštunice, Vlada Srbije formirala je Krizni štab za pomoć banatskim opštinama koje je poplavio Tamiš, rekao je juče ministar za kapitalne investicije Velimir Ilić, koji je imenovan za predsednika štaba.\n- Svima koji su ostali bez kuća u poplavi, one će biti ponovo sagrađene i Vlada Srbije poručuje da će svi oni zimu dočekati u novim domovima - rekao je Ilić na konferenciji za novinare u Vladi Srbije, a prenosi Fonet.\nIlić je precizirao da je Vlada Srbije izdvojila 59 miliona dinara, a Izvršno veće Vojvodine 25 miliona kao interventnu pomoć ugroženom stanovništvu. U akciju pomoći uključiće će se i Robne rezerve Srbije sa 4.000 paketa hrane i sanitetske pomoći za prve kritične dane, a obezbediće se i stočna hrana.\nKomandant Štaba za odbranu od poplava u opštini Sečanj Dušica Karabenč izjavila je juče za naš list da je situacija sada "mirnija". Mada se u prepodnevnim satima među građanima sečanjske opštine stvorila panika zbog najave da iz Rumunije nadolazi novi vodeni talas, strah je, prema rečima Karabenčove, bio neopravdan.\nOna je naglasila da su ljudi angažovani na ojačavanju bedema koji bi trebalo da spreče nova nadiranja vode. Poslednjih dana učvršćivani su bedemi na "omladinskom kanalu", od Jaše Tomića prema Sečnju i kod Krajišnika. Na teritoriji Sečnja, veli Karabenčova, nema peskovitih terena, pa se pesak doprema šleperima "Vojvodinaputa" i Građevinsko-industrijskog kombinata "Banat".\n- Naručili smo i džakove koje punimo peskom - kazala je Karabenčova.\nPrema poslednjim informacijama, rečeno nam je u Štabu za odbranu od poplava, nivo Tamiša, u odnosu na nedelju, opao je za dva centimetra, pa sada predstoji odvođenje vode iz Jaše Tomića u korito reke. To se čini pomoću tri prosečena kanala.\nMnoga preduzeća i humanitarne organizacije, javljaju se i nude svoju pomoć opštini Sečanj. Javili su se Industrija ulja "Dijamant", Republičke robne rezerve, Crveni krst, Karitas, Malteška organizacija...\nU Sečnju ponavljaju da je, osim učvršćivanja odbrambenih bedema, sada jedan od najvažnijih poslova izvlačenje uginule stoke iz poplavljenih područja.\n- U nedelju smo izvukli pun kamion stoke koja je odneta u kafileriju - istakla je Karabenčova i dodala da su ekipama koje su angažovane na tom poslu neophodne ribarske čizme i kombinezoni kojih još uvek nema dovoljno.


Garmin najveći svetski proizvođač GPS uređaja Garmin najveći svetski proizvođač GPS uređaja – Personal magazin\nCanalyst, nezavisna kompanija koja se bavi istraživanjem tržišta, objavila je rezultate istraživanja tržišta portabilnih navigacionih uređaja za vozila. Kao i prethodnih godina, rezultati su potvrdili da je GARMIN i dalje…\nCanalyst, nezavisna kompanija koja se bavi istraživanjem tržišta, objavila je rezultate istraživanja tržišta portabilnih navigacionih uređaja za vozila. Kao i prethodnih godina, rezultati su potvrdili da je GARMIN i dalje vodeći sveski proizvođač GPS uređaja\nSa isporučenih 5.8 miliona PND uređaja širom sveta, tokom poslednjeg kvartala 2009, Garmin ubedljivo vodi ispred svih konkurenata na globalnom nivou.\nZanimljivo je da je i pored već izvikane recesije, broj isporučenih uređaja u poslednjem kvartalu 2009 veći od istog perioda 2008 za 300.000 jedinica.\nUkupno 13.7 miliona PND uređaja isporučenih u 2009, je 20% više od rezultata prodaje drugoplasiranog TomTom-a, i tri puta više od prodaje trećeplasiranog Mio-a sabranog sa Magelan i Navman uređajima istog proizvođača.\nNavedeni rezultati se odnose samo na prodaju Automotive (PND) uređaja. Ukupan broj isporučenih Garmin uređaja širom sveta, zajedno sa Aviation, Fitness, Outdoor i Marine segmentom u 2009 je dostigao 6.6 miliona jedinica. Ovakvi rezultati još jednom potvrđuju da poslovna politika zasnovana na posvećenosti kupcu, kvalitetu proizvoda i inovativnosti uvek donosi pozitivne rezultate.\nGarmin najveći svetski proizvođač GPS uređaja was last modified: March 5th, 2010 by Redakcija\nKingston Technology predstavlja prvu i najbržu na svetu memoriju niskog napona


Radosav Lješković, komandant SAJ Crne Gore\nMinistar unutrašnjih poslova Crne Gore Goran Danilović privremeno je u četvrtak suspendovao sa posla komandanta Specijalne antiterorističke jedinice (SAJ) Radosava Lješkovića, saopšteno je iz Ministarstva unutrašnjih poslova Crne Gore.\n„Komandant Specijalne antiterorističke jedinice se privremeno udaljava sa rada zato što je protiv imenovanog od strane Osnovnog suda u Podgorici, po optužnom predlogu Osnovnog državnog tužilaštva, pokrenut krivični postupak zbog krivičnog dela pomoć izvršiocu posle izvršenog krivičnog dela“, navodi se u saopštenju MUP-a, prenosi RTCG.\nDodaje se da se za vreme privremenog udaljavanja sa rada iz Uprave policije, Lješkoviću oduzima službena legitimacija i oružje koje mu je povereno za vršenje poslova.\n„Privremeno udaljenje sa rada će trajati do okončanja krivičnog postupka“, dodaje se u saopštenju.\nKako je pojašnjeno iz MUP-a Crne Gore, rešenje je doneto shodno Zakonu o unutrašnjim poslovima, kojim je propisano da će policijski službenik biti privremeno udaljen sa rada, ako je protiv njega pokrenut krivični postupak zbog krivičnog dela sa elementima korupcije ili krivičnog dela učinjenog na radu ili u vezi sa radom, i trajaće do okončanja krivičnog postupka.\nU saopštenju MUP-a se dodaje da je Danilović potpisao rešenje nakon što je direktor Uprave policije Slavko Stojanović podneo obrazloženi predlog za donošenje rešenja o privremenom udaljenju i nakon što je sproveden zakonom predviđen postupak koji prethodi donošenju rešenja, navodi RTCG.


Vi ste ovde: Početna Osvrti Otvoreno pismo javnosti Društva sudija Srbije, Udruženja javnih tužilaca i zamenika javnih tužilaca i Sindikata pravosuđa Srbije\nDatum: 02 avgust 2015\nPolazeći od sadržine Predloga Zakona o načinu određivanja maksimalnog broja zaposlenih u javnom sektoru, a imajući vidu da je u proceduri po hitnom postupku, da je javnosti dostupan od 27.7.2015. godine i da realno nije bilo mogućnosti da se stave predlozi amandmana, prinuđeni smo da se javnosti obratimo na ovaj način upozoravajući na njegove štetne posledice po građane Srbije.\nPre svega, podsećamo da se vladavina prava ostvaruje, između ostalog, podelom vlasti i nezavisnom sudskom vlašću, te da je Visoki savet sudstva nezavisan i samostalan organ koji obezbeđuje i garantuje nezavisnost i samostalnost sudova i sudija a Državno veće tužilaca samostalan organ koji obezbeđuje i garantuje samostalnost javnih tužilaca i zamenika javnih tužilaca u skladu sa Ustavom.\nSudska vlast, i pravosuđe uopšte, nikada se nisu mešali pa tako ni sada nemaju pretenzije da utiču na uređenje ostalih grana vlasti i uređenje državnih organa. Ipak, primećuju da se broj funkcionera svakodnevno uvećava. Prema podacima iz registra Agencije za borbu protiv korupcije u odnosu na januar 2014. godine kada ih je bilo ukupno 36.000, ukupan broj funkcionera je danas 45.649. Imajući u vidu objavljeni ukupan broj zaposlenih u javnom sektoru, funkcioneri čine skoro 10% od tog broja. Smanjenjem broja funkcionera, rashodna strana budžeta bila bi rasterećena, a za građane ne bi bilo štetnih posledica.\nOvim pismom upozoravamo javnost da je odluka o racionalizaciji u pravosudnim organima Srbije doneta jednostrano i suprotno načelima koje je Vlada sama propisala u Predlogu Zakona o načinu određivanja maksimalnog broja zaposlenih u javnom sektoru. Naime, načelo funkcionalnosti podrazumeva organizaciju vršenja poslova u skladu sa njihovom prirodom, načinom obavljanja i njihovom međusobnom funkcionalnom povezanošću…\nNačelo efikasnosti podrazumeva organizaciju rada uspostavljenu na način kojim se u najvećoj mogućoj meri, sa optimalnim brojem zaposlenih, omogućava efikasno izvršavanje zakona i zadovoljavanje potreba građana i drugih subjekata. U vezi sa tim, naglašavamo da su u pravosuđu izvršene dve racionalizacije, prva 2007. godine i druga 2009. godine, kada je više od 2.000 najiskusnijih radnika bilo primorano da ode iz pravosuđa, a koje su dovele do evidentne preopterećenosti i „zagušenosti“ sudskog sistema, dok izvršna vlast već duži niz godina vodi negativnu kampanju protiv pravosuđa, a istovremeno plasira neistinitu tvrdnju da ulaže u pravosuđe.\nTakođe, podseđamo da pravosuđe nije javni sektor nego grana vlasti. Istina, pravosuđe je uvek bilo tretirano kao javni sektor uvek kada je trebalo da se smanjuju plate i broj zaposlenih ali je od povećanja plata u javnom sektoru uvek izuzeto – ranijim odlukama i sadašnjim izjavama i najvama predstavnika izvršne vlasti.\nPosebno naglašavamo, imajući u vidu svrhu donošenja zakona, da bi uštede na osnovu racionalizacije u pravosuđu bile neznatne, a suštinski bi pogubno delovale na funkcionisanje sudova i tužilaštava. U Republici Srbiji bi po sistemazizaciji trebalo da ima 3.089 sudija i 827 javnih tužilaca i zamenika javnih tužilaca, odnosno ukupno 3.916 nosilaca pravosudnih funkcija, iako taj broj nije popunjen, a što čini oko 0,8% od poslednjeg objavljenog ukupnog broja zaposlenih u javnom sektoru (493.000 bez javnih preduzeća) i 11.600 ostalih zaposlenih u pravosuđu, što čini oko 2,5% od ukupnog broja zaposlenih u javnom sektoru. Smanjenje zaposlenih u pravosuđu, osim što bi predstavljalo nedozvoljen uticaj i mešanje u sudsku vlast, dovelo bi do zanemarljivih ušteda.\nNeprikladno je i suprotno ustavnim načelima podele vlasti, nezavisnosti sudske vlasti, kao i vladavine prava da o broju zaposlenih u pravosuđu odlučuje izvršna vlast, tako što ministar određuje merila o potrebnom broju zaposlenih koji prate u radu nosioce pravosudnih funkcija i time direktno utiče na (ne)funkcionisanje sudske vlasti, a tek predlog da to ubuduće (do 1.6.2016. godine, a koji rok se već menjao, pa nema prepreke da tako bude i u budućnosti, tj. da se ponovo ne produži) radi Generalni sekretarijat Vlade uz pribavljeno mišljenje ministarstva nadležnog za poslove državne uprava i lokalne samouprave i ministarstva nadležnog za poslove finansija, polazeći od obrazloženog predloga ministra nadležnog za poslove pravde (čl. 4. Predloga zakona) je apsolutno nedopustivo i neprihvatljivo, a osim toga i protivustavno.\nU cilju jačanja sudske vlasti, trebalo bi da merila za određivanje broja sudskog i tužilačkog osoblja propisuje Visoki savet sudstva, odnosno Državno veće tužilaca.\nPrilikom opredeljivanja za bilo kakve mere mora se uzeti u obzir realnost, a to je da je pravosuđe godinama u fazi reforme i da je u prethodnom periodu preduzeto niz nepromišljenih, brzih, skandaloznih, često neodgovarajućih mera, koje su dovele do negativnih posledica, pre svega, za građane. Kako je uvođenjem tužilačke istrage povećana nadležnost i obim posla, potrebno je povećati broj zaposlenih u tužilaštvima, a svako dalje smanjenje broja zaposlenih u pravosuđu dodatno bi destabilizovalo sudsku vlast i ceo pravni sistem i građanima otežalo i usporilo pristup pravdi.


Pokretanje konkretnih aktivnosti na uređenju i izgradnji Kampusa Univerziteta u Tuzli bila je tema današnjeg sastanka delegacija Vlade Tuzlanskog kantona i Univerziteta u Tuzli. Delegacije su predvodili premijer Kantona Kadrija Hodžić i rektorica Univerziteta Nermina Hadžigrahić. Radi se o generacijskom projektu i strateškom opredjeljenju Vlade Tuzlanskog kantona. Imajući u vidu dugoročni značaj ovog projekta, Vlada je danas pokazala odlučnost da se realizacija ovog projekta uozbilji i pokrene njegova praktična realizacija.\n„Vlada je odlučna da osnaži duh Kampusa koji je prepoznat kao jedan od značajnijih strateških projekata ove Vlade. To je dugotrajni projekat, na kojem zasnivamo razvoj ovog kantona. Jasno smo kazali da Vlada čvrsto stoji iza ovog projekta i drago nam je da je ta pružena ruka danas prihvaćena“, kazao je premijer Hodžić.\n„Danas smo iskazali čvrstu odlučnost da krenemo sa konkretnim planovima i realizacijom aktivnosti kako bi smo Kampus Univerziteta u Tuzli doveli u funkciju u kojoj i treba biti“, kazala je danas rektorica Hadžigrahić ističući da od 2010. godine, kada je Univerzitet preuzeo Kampus, do danas nije bilo dovoljno sinergije da se konkretno krene u realizaciju projekta.\n„Neadekvatan smještaj i neuslovnost objekta u kojem je trenutno smještena Policijska stanica Istok u Tuzli su problem s kojim se već dugi niz godina suočavaju i službenici policije i građani koji se obraćaju službenicima ove stanice. Dodatno, a u prilog ovoj ideji preseljenja, govori i činjenica da mi za taj neuslovni prostor godinama plaćamo najam. U slučaju preseljenja u nove prostorije ta sredstva bi mogla biti usmjerena za razvoj Kampusa“, zaključio je premijer Hodžić.\n← Dvije osobe povrijeđene u saobraćajnoj nesreći na putu Živinice-Kalesija\nU TK ukupno 2147 oboljelih od COVID-19 →\nUREDNIŠTVO “TUZLANSKOG LISTA” PREKINULO ŠTRAJK GLAĐU\n08/12/2010 Mirza Musanovic\t0\nUKC Tuzla obustavlja preglede i reducira operativni program


Evo ko neće morati otplaćivati kredite u naredna tri mjeseca u Federaciji BiH | Glas Laktaša - Nezavisni online magazin\nSARAJEVO, 02.aprila – Agencija za bankarstvo FBiH obavještava javnost i građane da će biti uveden moratorij ili neka druga olakšica na otplatu kredita svim građanima kojima je smanjena kreditna sposobnost kao posljedica negativnih efekata proglašenog stanja nesreće u Federaciji BiH.\nZvaničnici, državni zaposlenici, zaposlenici javnih preduzeća, korisnici budžeta kao i svi drugi kojima se primanja redovno isplaćuju nisu obuhvaćeni privremenom mjerom moratorija na otplatu kredita. Izuzetno, i navedene osobe mogu podnijeti zahtjev ukoliko je članu domaćinstva smanjena kreditna sposobnost zbog negativnih efekata vanrednog stanja, a kojima je prilikom odobravanja kredita cjenjena kreditna sposobnost članova domaćinstva.\n“Razumijemo strah građana i zahtjeve kojima je dio javnosti tražio moratorij za sve, ali nemoguća je odluka, kojom bi u jednak status bio stavljen zaposlenik koji je ostao bez posla sa zaposlenikom državnog preduzeća koji ima redovne prihode. Ista logika važi i za pravna lica, jer sve državne institucije i pravna lica koja imaju stabilno poslovanje ili čak i povećan promet, ne mogu imati pravo na moratorij. To pravo je predviđeno za pravna lica kojima je znatno otežano poslovanje kao posljedica negativnih efekata proglašenog stanja nesreće u Federaciji BiH”, pojašnjavaju iz Agencije za bankarstvo FBiH..\n“S druge strane, svi građani i pravna lica koji su pogođeni direktno ili indirektno negativnim efektima koronavirusa imaju pravo tražiti od svojih banaka moratorij od 90 dana, što je period u kojem miruje otplata kao i obračun kamata, a potom sa bankom mogu dogovarati i druge mjere. Većina banaka je već pripremila procedure za jednostavnu i sigurnu komunikaciju sa klijentima. Banke će i samoinicijativno pokrenuti ove aktivnosti ako utvrde da je klijentova otplatna sposobnost ugrožena ili ne mogu stupiti sa klijentom u kontakt”, navodi se.Agencija za bankarstvo FBiH je osigurala i pravni i regulatorni osnov da mjerom moratorija miruju i regulatorne obaveze finansijskih institucija (npr. dodatna rezervisanja, reklasifikacija), kao i da moratorij ne utiče na pogoršanje rejtinga klijenata (lošija kategorizacija).\n“Agencija je pristupila vrlo ozbiljno ovom pitanju, imajući na umu da ishitreni potezi i greške mogu nanijeti ogromnu štetu finansijskom sistemu, što bi na koncu samo dodatno otežalo ionako već teško stanje. Naša odgovornost je da, u ovakvim trenucima, ne dopustimo takve scenarije i da zaštitimo građane, privredu i finansijski sistem”, zaključuje se u saopćenju Agencije za bankarstvo.\nPrethodni tekstHirurgija spremna za prve pacijente (FOTO)\nSledeći tekstLaktaši: Poslednja 24 časa nema pozitivnih na KORONA VIRUS


Održan sastanak radne grupe za finansijske direktore banaka – UFDS\nU utorak 13. novembra 2018. godine, u hotelu Crowne Plaza, održan je sastanak radne grupe za finansijske direktore banaka.\nImajući u vidu specifičnost regulative sa kojima se finansijski direktori banaka svakodnevno susreću, na sastanku radne grupe članovi su razmenili iskustva, ali i zajedničkim snagama pokušali da odgovore na izazove sa kojima se njihov sektor suočava.\nTokom sastanka, učesnici su diskutovali o implementaciji međunarodnih standarda za finansijsko izveštavanje, sa akcentom na IFRS 9 i IFRS 16. Razmenom iskustva u vezi praktične primene ovih standarda, učesnici su se dotakli teme o izazovima koje ovi standardi nose.\nJedna od tema razgovora bile su i kamatne stope, koje bi trebalo koristiti za svođenje ugovorenih novčanih tokova iz ugovora o zakupu na sadašnju vrednost prilikom implementacije IFRS 16.\nU nastavku sastanka analizirane su sledeće teme: Nacrt odluke o upravljanju rizikom koncentracije po osnovu izloženosti banke određenim vrstama proizvoda, uticaj nove regulative na banke i očekivana makroekonomska kretanja.\nZahvaljujemo se svim učesnicima na produktivnom sastanku.\nPrevPrethodna vestPredstavljen Mentorski Program UFDS-a na Ekonomskom Fakultetu u Beogradu\nSledeća vestDigitalni CFO – lakši pristup finansijamaSledeći


Na Žabljaku dnevno i do 1.500 turista | Ekonomist\nNa Žabljaku ovih dana na dnevnom nivou boravi oko 1.000 do 1.500 turista, pretežno u hotelima, čija je popunjenost u junu bila veća od 70 odsto.\n– U junu smo zabilježili rast broja prijavljenih turista u odnosu na isti period prošle godine. U privatnom smještaju, čiji vlasnici obavezu prijave boravka završavaju posredstvom lokalne turističke organizacije, boravilo je više od 2,3 hiljade gostiju koji su ostvarili preko 6,5 hiljada noćenja – rekli su iz TO.\n– Vremenske prilike u junu nijesu išle na ruku turističkim poslenicima na Žabljaku, ali se nadamo da će jul i avgust donijeti prave ljetnje temperature, kako bi dolazeći turisti mogli nesmetano da uživaju u svim čarima Nacionalnog parka Durmitor i svim oblicima aktivnog turizma koje nudimo – dodali su iz TO.\n– Nacionalna struktura gostiju je promijenjena u odnosu na prošlogodišnju kada su na Žabljaku najviše boravili gosti iz Izraela. Ove godine, u predsezoni ali i sada, dominiraju gosti iz Rusije, Njemačke, Francuske, Velike Britanije i zemalja Beneluksa – rekli su iz TO.\n– Špic sezone, koji na Žabljaku traje od sredine jula do druge polovine avgusta, obiluje brojnim manifestacijama u organizaciji TO i lokalne samouprave. To je period kada se na Žabljaku očekuje najveći broj turista – rekli su iz TO.


Nova regionalna deponija u Pančevu › Made-in-Germany.rs\nNova regionalna sanitarna deponija u Pančevu na 34 hektara površine, puštena je u rad prošle sedmice, a njena izgradnja finasirana je iz gradskog budžeta i donacije Švedske agencije za međunarodnu saradnju (SIDA).\nZa projekat “Nove regionalne deponije u Pančevu” agencija (SIDA) je donirala 439.500 eura, dok je Pančevo obezbedilo 15 miliona dinara svojih sredstava. Realizacija projekta sprovedena je u saradnji sa Ministarstvom poljoprivrede i zaštite životne sredine, međunarodnom organizacijom Internacional menadžment grupa (IMG) i Opštinom Opovo.\nPočetkom rada nove deponije u prvoj fazi, sa mogućnošću njenog proširenja i dopune novim sadržajima u narednim godinama, Grad Pančevo i Južnobanatski region svrstao se u region sa savremenim načinom upravljanja otpadom i primenom EU standarda u oblasti zaštite životne sredine, navodi se u saopštenju lokalne samouprave, a prenosi agencija “Beta”.\nSekretarka Ministarstva poljoprivrede i zaštite životne sredine Stana Božović je objasnila da je deponija u Pančevu osma regionalna sanitarna deponija u Srbiji, i predstavlja korak bliže ispunjenju nacionalne strategije za upravljanje otpadom i evropskog pravnog okvira koji definiše upravljanje otpadom i odlaganje na deponije. Kako je istakla, do 2028. godine svi gradovi i opštine u Srbiji moraće da završe pripremu projektne dokumentacije, finansiranje, izgradnju i početak odlaganja komunalnog otpada na sanitarne deponije.\nOd MiG na 02/11/2015 / Ekologija, Finansije, Građevinarstvo, infrastruktura, Investicije, Tehnologija, Zdravstvo / Ostavite komentar\nRaste prodaja Opela "vivaro", "movano" i "combo"


četvrtak, 11 januar 2018 20:55\nJKP "Drugi oktobar": Saniran kvar na vodovodnoj mreži\nJKP "Drugi oktobar" obaveštava sugrađane da je saniran kvar na vodovodnoj mreži do koga je došlo u popodnevnim časovima na glavnom vodu u Vršcu.\nSrpska napredna stranka, najjača politička opcija u Srbiji, sutra će formirati novi Izvršni odbor. Sastanak je zakazan za 15.30 časova.Srpska napredna stranka, najjača politička opcija u Srbiji, sutra će formirati novi Izvršni odbor. Sastanak je zakazan za 15.30 časova.\nčetvrtak, 11 januar 2018 13:58\nSaznajte nov cenovnik poreza na automobile i oružje\nU "Službenom glasniku Srbije" objavljeni su iznosi poreza na upotrebu, držanje i nošenje dobara u ovoj godini. Dinarski iznosi tog poreza, propisani Zakonom za plaćanje poreza za 2018. godinu, usklađuju se s indeksom potrošačkih cena koje je objavio Republički zavod za statistiku za period od 1. decembra 2016. do 30. novembra 2017. godine, prenosi portal vesti-online.com.\nčetvrtak, 11 januar 2018 13:50\nčetvrtak, 11 januar 2018 11:00\nU Ritiševu odigran 15. memorijal "Mr Jovan Uzelac"\nU Ritiševu, nadomak Vršca, u prostorijama ŠK „Unirea“ odigran je 15. memorijal "Mr Jovan Uzelac". Iako je termin održavanja turnira bio u jeku praznika, šahisti iz Vršca i okoline su se u velikom broju okupili da odaju počast svom kolegi, prijatelju i dugogodišnjem saborcu.\nčetvrtak, 11 januar 2018 09:00\nPilotska akademija SMATSA u Vršcu i dalje najboljim đacima daje besplatno školovanje\nPilotska akademija SMATSA u Vršcu tradicionalno, najboljim đacima posle srednje škole koji žele da postanu piloti, daje besplatno dva mesta za veoma skupo školovanje od 40.000 evra, istakao je za RTS direktor SMATSA Radojica Rovčanin.\nčetvrtak, 11 januar 2018 08:38\nVršac dočekuje Beovuk 72\nKošarkaši Vršca u okviru Košarkaške lige Srbije (KLS) u subotu 13. januara, u Centru Milenijum dočekuju "Beovuk 72".\nčetvrtak, 11 januar 2018 08:20\nčetvrtak, 11 januar 2018 08:13\n"Vršac open 2018" zakazan za 28. april\nTradicionalno takmičenje u preletu paraglajderom "Vršac open 2018" zakazan je za 28. april, i kako je najavljeno trajaće do 2. maja.\nčetvrtak, 11 januar 2018 08:01\nKonkurs za sufinansiranje projekata u oblasti kulture\nGrad Vršac raspisao je Javni konkurs za sufinansiranje programa/projekata u oblasti kulture na teritoriji Grada Vršca za prvu polovinu 2018. godine.